21-09-2019 08:12 Srbija Politika\nKameron Manter je predočio američki plan srpskim vlastima (Foto: Jutjub)\nStrategiju Vašingtona donekle je otkrio bivši američki ambasador u Srbiji Kameron Manter, jer se ono što je Manter rekao posle sastanka s predsednikom Srbije Aleksandrom Vučićem poklapa sa onim što je listu rečeno u diplomatskim krugovima.\nIzvor je naveo da su Manterove reči ustvari svojevrsna skica američkog paketa za Balkan, čija je realizacija praktično počela postavljanjem Metjua Palmera za specijalnog izaslanika za zapadni Balkan.\n"Taj paket ima više sličnosti sa viđenjem Vašingtona o tome kako rešiti krizu između Izraela i Palestine. Može se reći da je potpuno jasno da iza svega stoji isti potpis", kaže izvor, koji navodi da je jedan od najboljih poznavalaca trenutnih prilika u SAD.\nPlan podrazumeva ponudu podele Kosova, faktičko brisanje granica na Balkanu, svojevrsnu ekonomsku uniju, još veću autonomiju za Albance u Severnoj Makedoniji, ali i opstanak celovite BiH, uz značajne ustupke Srbima u RS.\nTu je i druga strana medalje, a njena suština je da "neće dobro proći onaj ko ne prihvati američku šargarepu".\n"U Vašingtonu, bar u onom delu privrženom (američkom predsedniku Donaldu) Trampu, očekuju i da bi Rusija i (ruski predsednik Vladimir) Putin mogli da prihvate njihov projekat za Balkan", dodaje izvor.\nAmerički plan sastoji se od pet tačaka.\nKako bi se nadomestio gubitak onog dela teritorije na KiM koji oni vide kao svoju, Albanci u Severnoj Makedoniji bi dobili još veću autonomiju, a granica između te države i tzv. Kosova "maltene bi osim formalno bila ukinuta, kao i ona između Kosova i Albanije".\nČetvrta tačka govori o ekonomskom paketu i ona je slična planu za rešavanje spora između Izraela i Palestinaca.\nZa ove namene SAD i druge zapadne zemlje izdvojile bi oko 10 milijardi evra.


Izvor: SrbijaDanas.com, 24.Jul.2021, 16:15\nSaslušano je oko 20 osoba koje su bili učesnici incidenta ali i očevidci i svedoci.\nNjega su uhapsili inspektori >> Pročitaj celu vest na sajtu SrbijaDanas.com << u civilu koji su bili na terenu sinoć. Mladić je pokušao da pobegne i iz Starog grada se uputio ka jahtama. Policija je kod Lučke kapetanije pronašla nož kojim je izboden D. Č.\nIz Uprave policije Vijestima je rečeno da je uviđaj u toku, te da su prikupljena obaveštenja od oko 20 osoba. Navodno, napadač mu je zadao pet ubodnih rana u predelu stomaka i dve u predelu nogu. O događaju je obavešteno kotorsko tužilaštvo.\nIz Uprave policije saopšteno je da su u kratkom roku uhapsili N.T. (21) iz Srbije, osumnjičenog za za ubistvo u pokušaju. Kako su kazali, policija je odmah nakon prijave incidenta izašla na lice mesta, izvršila blokadu Starog grada i pretragu terena i sprečila bekstvo.\nU istragu je uključen i ronilački tim Protivterorističke jedinice koji je pretragom mora pronašao nož za koji se sumnja da je osumnjičeni koristio prilikom izvršenja dela. Kako se saznaje ranjavanju je prethodio verbalni i fizički obračun dve grupe koje su boravile u ugostiteljskom objektu stoji u saoptenju UP.\nNezavisne Novine: Izboden mladić u Starom gradu u Budvi


Banatsko Aranđelovo » Blog Archive » Završen jesenji deo prvenstva\nPoslednje, 15. kolo Potiske lige obeležilo je nekoliko zanimljivih mečeva. Tako su u Padeju remizirali domaća Tisa i Potisje iz Kanjiže, dok je Obilić na gostovanju Graničaru u Đali posle preokreta došao do važne pobede u borbi za vrh tabele.\nHajduk je u poslednjoj utakmici ove jeseni poražen od ekipe Jedinstva u Srpskom Krsturu sa 1:0, dok je Slavija pružila još jednu u nizu razočaravajućih partija i lako poražena na gostovanju lideru Slogi u Ostojićevu, sa više nego ubedljivih 6:0.\nJesenji deo prvenstva odigrali smo daleko ispod očekivanja i nismo uspeli da osvojimo planirani broj bodova, što je rezultiralo slabijim plasmanom na tabeli. Ipak, uzimajući u obzir činjenicu da imamo jednu od najmlađih ekipa u prvenstvu, koja nesporno poseduje ogroman potencijal, verujemo da će ovi momci prikazati bolju igru a time beležiti i bolje rezultate u drugom delu prvenstva\n– rekao je Nedeljko Popov, predsednik FK Slavija.\nNadamo se da će ekipe sa područja MZ Banatsko Aranđelovo zaista pružiti, pre svega, bolje igre u nastavku prvenstva i kao posledicu toga osvajati nove bodove u borbi za što bolji plasman.


Proglas povodom 3. maja – Svetskog dana slobode medija: Suprotstaviti se neprijateljstvu vlasti prema novinarima – SNEWS\nBy SNews 2. Maja 2020. 465 No comment\nNezavisno udruženje novinara Srbije, Nezavisno društvo novinara Vojvodine i Granski sindikat kulture, umetnosti i medija “Nezavisnost” pozivaju sve novinare/ke i medije da na Svetski dan slobode medija u nedelju 3. maja, “u pet do dvanaest” isključe ton, zamrače ekrane i ćutke se pridruže međunarodnoj simboličnoj akciji “Pet minuta gromoglasne tišine” kako bi nadležne i najširu javnost upozorili na izuzetno težak položaj novinarstva u Srbiji.\n“Pozivamo medijske radnike da se zajedno suprotstavimo otvorenim i učestalim političkim i ekonomskim pritiscima i pretnjama odgovornom novinarstvu i učinimo sve kako bi unapredili položaj i ugled novinarstva i vratili izgubljeno poverenje građana. Temelj profesionalnog novinarstva je slobodno i objektivno informisanje građana i doprinos javnom kritičkom dijalogu u društvu”, navedeno je u proglasu.\nUkazuje se da odgovorni novinari i mediji ne smeju pristati da javni interes podrede propagandi i apologetici vlasti i da rade po diktatu i za račun političkih i ekonomskih moćnika.\nNastavak ugrožavanja slobode informisanja i javnog izražavanja i ove godine evidentirali su Reporteri bez granica koji su na listi medijskih sloboda za 2020. godinu Srbiju rangirali na 93. mesto između ukupno 180 posmatranih zemalja, što u odnosu na prošlu godinu predstavlja pad za tri mesta.\nNa Međunarodni dan slobode medija ponovo ukazuju i na sve dublje siromaštvo novinara i drugih medijskih profesionalaca koji svoj težak i odgovoran posao obavljaju za ponižavajuće plate, najniže među svim profesijama koje podrazumevaju visok nivo znanja i integriteta.\nTagovi: 3. maj Dan slobode medija u svijetu mediji novinari Svetski dan slobode medija


Srpsko-ruska zajednica “Zavet”: Novi upis na kurs ruskog jezike – Info366.net\nPočetna | Dešavanja | Srpsko-ruska zajednica “Zavet”: Novi upis na kurs ruskog jezike\nSrpsko-ruska zajednica “Zavet”: Novi upis na kurs ruskog jezike\nU Bijeljini će u ponedjeljak, 2. februara, zbog sve većeg broja zainteresovanih, početi sa radom dodatne grupe na kursu ruskog jezika, koji organizuje lokalna Srpsko-ruska zajednica “Zavet”, izjavio je Srni sekretar ovog udruženja Slobodan Trifković.\n“Nakon oktobarskog upisa polaznika, pojavila se potreba da formiramo još nekoliko grupa koje bi trebalo da se okupe 2. februara i da se sa njima dogovorimo o četvoromjesečnom kursu, prije svega, nivoa A1, početnog kursa ruskog jezika”, dodao je Trifković.\nOn je pozvao zainteresovane da u ponedjeljak, 2. februara u 18.00 časova dođu u Osnovnu školu “Vuk Karadžić”, gdje će biti održan sastanak na kojem će polaznici biti upoznati o detaljima kursa.\nTrifković je pojasnio da se kurs organizuje prema programu Instituta Puškin iz Moskve, da će polaznicima biti obezbijeđeni udžbenici, te da je planirano da se časovi održavaju sedmično dva puta po dva časa u poslijepodnevnim terminima od 18.30 do 20.00 časova i od 20.00 do 21.30 časova.\nPrema njegovim riječima, cijena kursa biće simbolična, zbog potrebe nadoknade za predavača, koji je dodatno angažovan.\nTrifković je podsjetio da ovo udruženje već četiri godine organizuje kurseve ruskog jezika, i to za nivoe A1, A2, B1, a u oktobru će moći da se upišu i polaznici kursa B2, koji predstavlja prvi ozbiljniji sertifikacioni ciklus.\nPolaznici kursa ruskog jezika imaju mogućnost da polažu ispit u Ruskom domu u Beogradu početkom juna, kada dolaze profesori iz moskovskog Instituta Puškin.\n“Polaznici koji u februaru počnu sa izučavanjem ruskog jezika moraće da sačekaju sa polaganjem do juna sljedeće godine”, rekao je Trifković Srni i dodao da polaganje košta oko 5.000 dinara /oko 80 KM/, a nakon polaganja stiče se sertifikat u zavisnosti od kursa koji je završen.\nOn je napomenuo da je ovo udruženje od oktobra 2014. godine angažovalo četiri profesora ruskog jezika koji će raditi u dva semestra, i to po dva profesora u Bijeljini i na Palama, gdje je takođe formiran centar za izučavanje ruskog jezika.\n“Prošle godine smo kandidovali projekat učenja ruskog jezika u Fond Ruski mir iz Moskve, koji je ove godine obezbijedio novčana sredstva za održavanje kursa u Bijeljini za polaznike koji su počeli sa radom u oktobru 2014. godine”, naveo je Trifković i dodao da je ranije cijena kursa bila simbolična.\nOn je napomenuo da je Ruska Federacija u januaru “otvorila svoje granice, tako da mladi iz Republike Srpske mogu posjetiti Rusiju ne samo turistički, nego i u svojstvu radnika, za šta je potrebno poznavanje ruskog jezika”.\n“Jezik je logistika za utvrđivanje jačih veza, bratskih veza”, ističe Trifković i dodaje da je početni korak prevazilaženje jezičke barijere, a da je nakon osposobljavanja ljudi za razumijevanje ruskog jezika, u planu i njihovo upoznavanje sa ruskom kulturom.\nGovoreći o aktivnostima Srpsko-ruske zajednice “Zavet”, koja je formirano prije sedam godina, Trifković je rekao da je u planu da se u septembru organizuje izložba fotografija o Prvom svjetskom ratu iz kolekcije gradske galerije “Manjež” iz Sankt Peterburga.\n“Muzej `Manjež` iz Peterburga ponudio je tu izložbu i sada smo u pregovorima sa lokalnom zajednicom i nadležnim ministarstvom da tu izložbu predstavimo u Republici Srpskoj”, dodao je Trifković.\nOn je napomenuo da ovo udruženje organizuje posjete ruskih ansambala Republici Srpskoj i da svake godine ima mogućnost da obezbijedi i gostovanje nekog kulturno-umjetničkog društva iz Srpske u Rusiji.\nAktivnosti udruženja “Zavet”, koje je bilo partner u izgradnji spomenika u Višegradu za ruske dobrovoljce koji su poginuli u Srpskoj u proteklom odbrambeno-otadžbinskom ratu, kako navodi Trifković, jesu i pružanje usluga članovima porodica poginulih ruskih dobrovoljaca i ratnim vojnim invalidima koji posjećuju Srpsku i grobna mjesta poginulih ruskih vojnika\nStanišić turistički domaćin JI Evrope\nVlasnik Etno-sela „Stanišići“ kod Bijeljine Boris Stanišić proglašen je najboljim turističkim domaćinom jugoistočne Evrope za ovu godinu u izboru Međunarodnog centra za razvoj i unapređenje ugostiteljstva i turizma jugoistočne Evrope „Sasen internešnel“. Povodom Svjetskog dana turizma koji se obilježava danas, predstavnici ovog međunarodnog turističkog saveza uručili su priznanje porodici Stanišić. Predsjednik „Sacen internationala“ Dragan Gligorijević […]\nDana 22. maja/svibnja 2015. godine u Teočak, u zgradi osnovne škole „Teočak“ (Mješovita srednja škola), sa početkom u 10.00 sati, studenti islamskog, katoličkog i pravoslavnog teološkog fakulteta govori će o vjeri i oprostu. Ovo je prvi put da se omogućava prostor mladim ljudima – studentima teologije, budućim vjerskim službenicima, da podijele s publikom lični doživljaj […]\nUGLJEVIK – Dom zdravlja Ugljevik 30. decembra 2014. godine nabavio je Ultrazvučni aparat “MyLab 25 gold“ sa tri sonde posljednje generacije koji će omogućiti lakšu, bržu i precizniju dijagnostiku pacijenata. Direktor Doma zdravlja Jugoslav Cvetković rekao je da je učinjen veliki korak za ovu ugljevičku zdravstvenu ustanovu, osiguranike i stanovnike ovog podmajevičkog kraja. „U narednom periodu […]


04/03/2019 - Dnevnik Juga\nPočetna / 2019 / март / 04\nDnevna arhiva: 04/03/2019\nS. Zdravković 04/03/2019\tUncategorized 0\nVeliki broj privrednika sa teritorije Jablaničkog okruga, delegirao je svoje finansijske stručnjake na ‘’Dan otvorenih vrata sa Poreskom upravom’’, koji je danas organizovala Regionalna privredna komora Leskovac, sa ciljem da se računovođe i knjigovodje upoznaju sa izmenom seta poreskih zakona . U decembru je Skupština Srbije usvojila izmene i dopune seta …\nIna Dendić 04/03/2019\tDRUŠTVO, Leskovac 0\nPredstojeći praznik žena 8. mart obeležava se širom sveta kao dan borbe za ekonomsku, političku i socijalnu ravnopravnost žena, a leskovački prodavci su na platou ispred robne kuće već izneli svoju osmomartovsku ponudu. Na prostoru ispred robne kuće od ove godine moćiće da se kupi cveće, i sitni pokloni za …\nS. Zdravković 04/03/2019\tDRUŠTVO, Vlasotince 0\nU organizaciji Udruženja potomaka ratnika Srbije 1912 -1920. godine obeležena je 102. godišnjica stradanja meštana Šišave i Donje Lomnice 1. marta 1917. godine. Ovom prilikom, predstavnici Udruženja potomaka ratnika Srbije 1912- 1920. godine- Vlasotince, Opštinskog odbora SUBNOR-a, predsednik Okružnog odbora potomaka ratnika oslobodilačkih ratova Vranja docent dr Dejan Antić i …\nDragana Stojčević kozmetikom od prirodnih, biljnih sastojaka osvaja svet\nVratiti se prirodi i biti deo nje, osnovni je moto mlade preduzetnice Dragane Stojčević koja se odlučila da pokrene sopstveni biznis – proizvodnju prirodne kozmetike i sapuna. Komercijalna kozmetika, dostupna svima i u svakoj prodavnici, uglavnom sadrži sirovine životinjskog, mineralnog i sintetskog porekla za razliku od prirodne koja sadrži sastojke, …\nPremijera predstave „Da se bolje razumemo“\nS. Zdravković 04/03/2019\tDRUŠTVO, Leskovac 0\nProjekat „Da se bolje razumemo“ odobren je opštini Medveđa od strane Saveta Evrope sa ciljem da doprinese jačanju zaštite pripadnika nacionalnih manjina u Srbiji. Jedna od aktivnosti na projektu je i multitetnička pozorišna predstava „Da se bolje razumemo“ kao dodatna aktivnost, koja se odnosi na podizanje svesti tj. promociju projekta …\nNASILJE U PORODICI Pretio supruzi da će je ubiti\nS. Zdravković 04/03/2019\tHRONIKA, Vranje 0\nPripadnici Ministarstva unutrašnjih poslova u Vranju uhapsili su G.J. (1969), iz ovog grada, zbog postojanja osnova sumnje da je izvršio krivično delo nasilje u porodici. Sumnja se da je on 3. marta ove godine, u Vranju, u svojoj porodičnoj kući, nakon kraće rasprave pretio supruzi da će je ubiti. Po …\nSVETSKI DAN ENERGETSKE EFIKASNOSTI: Kroz igru do znanja u CSU\nPovodom obeležavanja Svetskog dana energetske efikasnost danas su u Centru za stručno usavršavanje održane aktivnosti gde se prisutnima obratila Aleksandra Stojiljković, energetski menadžer Grada Leskovca. Po Zakonu o efikasnom korišćenju energije Leskovac spada u obveznike sistema energetskog menadžmenta, što podrazumeva praćenje energetskih tokova od samog načina proizvodnje i distribucije energije, …\nDveri osudile zabranu ulaska na utakmicu navijačima zbog dukseva sa porukom „Nema predaje“\nSrdjan Stamenkovic 04/03/2019\tLeskovac, POLITIKA 0\nPovodom zabrane ulaska futsal meč mladih reprezentacija Srbije i Ukrajine navijačkoj grupi „Vukovi“ saopštenjem za javnost oglasiose Gradski odbor Dveri Leskovac. Saopštenje prensoimo u celini: „Nakon neviđenog skandala na RTS u kada je zamagljena dukserica jednog momka učesnika ankete, samo zato što je na njoj bila teritorija Кosova i Metohije …\nNa području Policijske uprave u Vranju, od 1. do 3. marta ove godine, registrovane su dve saobraćajne nezgode. Jedna osoba je zadobila teške telesne povrede. Zbog upravljanja vozilom pod dejstvom alkohola zadržane su tri osobe. Registrovana su dva prekršaja iz oblasti Zakona o javnom redu i miru- vršenje nasilja i …


Ministarstvo finansija „filtrira“ internet sajtove - Društvo - Данас\n22. маја 2022. 07:21\nMinistarstvo finansija „filtrira“ internet sajtove – Društvo – Данас\nMinistarstvo finansija, pod čijom nadležnošću funkcioniše Uprava za igre na sreću, u odgovoru listu Danas potvrdilo je da se dopis ovog državnog organa nalazi iza odluke operatera mobilne telefonije Vip da svojim korisnicima onemogući pristup pojedinim internet stranicama.\nFiltriranje interneta, kako su ovu praksu nazvali u Share fondaciji, učinjeno je kako bi se zaštitili fiskalni interesi Republike Srbije.\n„Postupajući po Zakonu, Uprava za igre na sreću je, u cilju zaštite fiskalnih interesa Republike Srbije, obavestila operatore javnih komunikacionih mreža i usluga koji obezbeđuju pristup sadržajima koji se nalaze na internetu i pružaju usluge pristupa internetu i internet uslugama da je neophodno da blokiraju internet adrese preko kojih pravna lica iz inostranstva priređuju igre na sreću na teritoriji Republike Srbije preko sredstava elektronske komunikacije za igrače sa teritorije Republike Srbije, a koji nemaju odobrenje Uprave za igre na skreću u skladu sa Zakonom“, rečeno nam je u Ministarstvu finansija uz napomenu da ovi strani priređivači igara na sreću ne plaćaju propisane javne prihode koji predstavljaju prihod budžeta Srbije.\nPravni osnov za ovakav dopis, napominju iz ministarstva, predstavlja Zakon o igrama na sreću koji Upravu za igre na sreću obavezuje da prati primenu zakona, daje i oduzima odobrenja za priređivanje igara, ali i kontroliše sprečavanje pranja novca i finansiranje terorizma.\nOni su podsetili da isti zakon zabranjuje omogućavanje priređivanja i učestvovanja u igrama na sreću preko sredstava elektronske komunikacije bez dozvole uprave.\nKao posledicu dopisa, čiji sadržaj i dalje nije dostupan javnosti, mobilni operator Vip od 15. oktobra je svojim korisnicima onemogućio pristup pojedinim internet sajtovima iz inostranstva, koji uloge za klađenje primaju u Srbiji.\nKako su iz ove kompanije rekli za Danas, prema zvaničnom zahtevu Uprave za igre na sreću i pod pretnjom prekršajne odgovornosti, operatori elektronskih komunikacija od 15. oktobra 2020. godine ne smeju da omogućuju priređivanje igara na sreću putem interneta licima koja nemaju odobrenje Uprave, kao ni učestvovanje u njima.\n„Poštujući Zakon i privatnost korisnika, jer operator ne sme i ne može da kontroliše da li korisnik samo pristupa sajtu ili i učestvuje u igri, kompanija Vip mobile je ispunila zahtev na jedini mogući način – onemogućila je pristup internet stranicama koje su na spisku nadležne Uprave. Ova odluka podržana je i od strane Regulatorne agencije za elektronske komunikacije i poštanske usluge (RATEL), koji je potvrdio da se ispunjenjem zahteva Uprave za igre na sreću Ministarstva finansija postupa u skladu sa principima internet neutralnosti“, rekli su u Vipu.\nIpak, u Share fondaciji, neprofitnoj organizaciji specijalizovanoj za pitanja slobode interneta, ističu da je ovakvo tumačenje zakona preširoko i da se njime uspostavlja opasan presedan.\nKako navodi Danilo Krivokapić, direktor Share fondacije, niko i ne spori da je delovanje inostranih kompanija za klađenje koje nemaju dozvolu Uprave nezakonito.\n„Sporno je, međutim, što se širokim tumačenjem zakona pošlo od onih koji omogućavaju korisnicima pristup ovim sajtovima. Istim tumačenjem bi mogli da budu sankcionisani i prodavci računara i telefona, pošto i oni nesporno omogućavaju pristup takvim sajtovima“, kaže Krivokapić.\nJoš opasnije je, dodaje, to što se blokiranje određenih sajtova inicira dopisom jednog državnog organa, što je presedan sa potencijalno ozbiljnim posledicama po slobodu interneta.\n„Uprava za igre na sreću se poziva na odredbe zakona, ali isto to sutra mogli da kažu i drugi državni organi. Primera radi, nesumnjivo je da se putem društvenih mreža povremeno čine krivična dela ugrožavanje sigurnosti. Šta sprečava neke druge državne organe da dopisima traže ograničavanje pristupa Tviteru ili Fejsbuku pozivajući se na odredbe Krivičnog zakonika“, pita se Krivokapić.\nOvaj argument takođe ima zakonsku podlogu, konkretno u članu 50. Ustava koji ističe da u Srbiji nema cenzure i da je nadležni sud taj koji može sprečiti širenje informacija i ideja putem sredstava javnog obaveštavanja. Slična odredba sadržana je i u Zakonu o javnom informisanju.\nZakon o igrama na sreću, osim što zabranjuje omogućavanje priređivanja i učešća preko sredstava elektronske komunikacije licu koje ne poseduje odobrenje, predviđa i kazne za nepoštovanje ovih odredbi. Pa će tako pravno lice koje prekrši ove odredbe biti kažnjeno u iznosu od 100.000 dinara do dva miliona dinara. U istom zakonu piše i da se 40 odsto prihoda od igara na sreću koristi za finansiranje Crvenog krsta Srbije, organizacija osoba sa invaliditetom i drugih udruženja čiji je cilj unapređenje socijalno-ekonomskog i društvenog položaja osoba sa invaliditetom i drugih lica u stanju socijalne potrebe, ustanova socijalne zaštite, sporta i omladine, jedinica lokalne samouprave i lečenja retkih bolesti.\nSOCCERBET: BMW Gran Coupe za SOCCER šampiona sa najdužim tiketom! – Telegraf.rs\nОд кладионице до болнице – Политика\nмај 21, 2022 Iva


SportDC - Vesti - Prva liga RS - Teško protiv Slavije\nPetak, 06.12.2019 20:22\n23.10.2019 Sportki žurnal\nOno što su planirali u duelu protiv Slavije fudbaleri Rudar Prijedora su i ostvarili – zabeležili su sedmu prvenstvenu pobedu, savladali su “sokolove” rezultatom 2:1 i nastavili su poteru za liderom iz Krupe na Vrbasu. Nisu zeleno-crni bili efikasni kao u Kupu BiH (4:1) protiv istog rivala, ali su uspeli u jednoj tvrdoj, pravoj prvenstvenoj utakmici da osvoje bodove.\nNastupali su Prijedorčani oslabljeni u ovom susretu bez Predraga Zekanovića i Slaviše Maksimovića, ali su pronašli alternative koje su uspešno odgovorile postavljenim zadacima protiv kluba iz Istočnog Sarajeva.\n-Svaku utakmicu ulazimo bez tri ili četiri igrača zbog raznih stvari, ali da ne ulazimo u to. Bila je ovo prava prvenstvena utakmica, za nas više psihološki teška jer je bilo pod moranje da pobedimo. Imali smo tri - četiri dobre situacije, da smo ranije poveli bilo bi mnogo povoljnije. Teren je bio dosta težak, iako to ne deluje sa strane, teško je bilo razviti igru i našu prepoznatljivu pas igru – istakao je Igor Janković, šef stručnog štaba Rudar Prijedora.\nBio je ovo treći duel Prijedorčana i “sokolova” ove jeseni, prvi odigran u Istočnom Sarajevu završen je bez pobednika, ali i golova, da bi u dva domaća susreta “rudari” slavili.\n-Slavija se pokazala kao jedna dosta kvalitetna i čvrsta ekipa u zonskom bloku koja nam je pretila iz kontri i polukontri, želeli su da ugroze naš gol. Gosti su dobijali rat u vazdušnim duelima, međutim presudila je velika želja kod naših igrača za pobedom. Mislim da smo na kraju zasluženo pobedili što nam daje dobru i napravili smo sjajnu uvertiru pred derbi u Modriči u idućem kolu – dodao je na kraju Igor Janković.


Poslanici SNSD-a glasaće za smjene članova SDS-a – mojKontakt portal – Radio Televizija Kontakt\nPoslanici SNSD-a glasaće za smjene članova SDS-a\nNakon sastanka sa poslanicima i delegatima u parlamentu BiH, te ministrima u Savjetu ministara iz SNSD-a, Dodik je novinarima rekao da se razgovaralo o predstojećim sjednicama Predstavničkog doma i Doma naroda Palamentarne skupštine BiH, na čijem su dnevnom redu i određene smjene.\n“SNSD je u proteklom periodu definisao sve kapitalne politike koje dolaze iz Republike Srpske na nivo BiH, a svi prigovori koji dolaze od SDS-a s tim u vezi apsolutno ne stoje, jer je SNSD odgovorna politička partija”, naglasio je Dodik.\nOn je potvrdio da su zauzeti stavovi o zakonima, koji će biti pred komisijama ili pred Predstavničkim domom parlamenta BiH.\nZamjenik predsjedavajućeg Predstavničkog doma parlamenta BiH Milorad Živković rekao je da će na zasjedanju u četvrtak, 24. oktobra, prva tačka biti smjene kadrova SDS-a, odmah nakon poslaničkih pitanja.\nŽivković je dodao da je SDS pridobio podršku SDA za svoje stavove o ovoj temi.\nŠef Kluba poslanika SNSD-a u parlamentu BiH Drago Kalabić rekao je da ne vjeruje u mogućnost da smjene kadrova SDS-a budu blokirane u Domu naroda.\nSastanku su prisustvovali i međunarodni sekretar SNSD-a Željka Cvijanović i predsjednik Izvršnog odbora SNSD-a Nebojša Radmanović.\nSavjet ministara BiH razmatraće u srijedu, 23.oktobra, inicijativu SNSD-a za smjenu ministara i zamjenika ministara iz SDS-a, potvrđeno je Srni u Savjetu ministara BiH.\nKabinet predsjedavajućeg Savjeta ministara BiH Vjekoslava Bevande je 19. septembra zaprimio inicijativu Kluba poslanika SNSD-a za rekonstrukciju Savjeta ministara BiH, koju je dostavio predsjedavajući Predstavničkog doma Parlamentarne skupštine BiH Denis Bećirović.\nU inicijativi koja je upućena Berćiroviću, SNSD traži smjenu ministra spoljne trgovine i ekonomskih odnosa Mirka Šarovića, zamjenika ministra odbrane Mirka Okolića i zamjenika ministra za ljudska prava i izbjeglice BiH Radmile Mitrović.\nLe Penova pozvala Olanda da ode\nEU zabrinuta zbog BiH


Rezultati pretrage za: Kongo\nKongo: Proradio vulkan Nijaragongo\nKongo: U napadu na konvoj UN poginuo ambasador Italije\nDR Kongo ne menja svoj stav po pitanju KiM\nPredsednik Demokratske Republike Kongo Čisekedi je naglasio da DR Kongo neće menjati svoj stav po pitanju Kosova i Metohije i da osuđuju svaki vid kršenja međunarodnog prava.\nPredsednik Srbije dočekao predsednika DR Kongo\nPredsednik Aleksandar Vučić priredio je danas doček za predsednika Demokratske Republike Kongo Feliksa Antoana Čisekedi Čilomba, koji boravi u zvaničnoj poseti Beogradu.\nPredsednik DR Kongo sutra u Beogradu\nPredsednik Srbije Aleksandar Vučić biće sutra domaćin predsedniku Demokratske Republike Kongo Feliksu Antoanu Čisekediju Čilombu, koji će boraviti u zvaničnoj poseti Srbiji, saopštila je Pres služba predsednika Republike.\nNa Reci Kongo potonuo je teretno-putnički brod, a 36 putnika je proglašeno nestalima, saopštila je policija Republike Kongo.\nKongo, nestala četiri pacijenta kod kojih je potvrđena ebola\nMinistarstvo zdravlja Konga saopštilo je da su četiri pacijenta kod kojih je potvrđena ebola nestala posle jučerašnjeg napada na medicinski centar u istočnom gradu Butembo. To je bio drugi napad na centar za lečenje od ebole tokom protekle sedmice, preneo je AP.


Izvor: MozzartSport.com, 12.Jun.2021, 15:37\nTalentovani defanzivac pred promocijom u Gornjem Milanovcu\nU sezoni iza nas Metalac se afirmisao kao mladi tim sa izrazitim potencijalom, a u izazovima koji slede Žarko Lazetić imaće na raspolaganju još jednog talentovanog fudbalera - Uroša Blagojevića.\nTalentovani levi bek u Gornji Milanovac stigao je iz Crvene zvezde, a superligaši su postigli dogovor po kojem je defanzivac Ljutice >> Pročitaj celu vest na sajtu MozzartSport.com << Bogdana napustio bez obeštećenja, ali će crveno-belima pripasti 50% od narednog transfera saznaje Mozzart Sport.\nBlagojević je sa Zvezdom imao ugovor do januara 2022. godine, ali je u želji za konkretnijom šansom izrazio ambiciju za promenom serdine imajući u vidu da se nije našao u projekcijama stručnog štaba crveno-belih koji su potom lako našli zajednički jezik sa Metalcem.\nDefanzivac je već utanačio lične uslove sa klubom podno Rudnika sa kojim će potpisati trogodišnji ugovor, a dogovorom dva tima određena je i klauzula po kojoj bi Crvena zvezda mogla da vrati talentovanog defanzivca u svoje redove uz određeno obeštećenje.\nLevi bek je u Crvenu zvezdu stigao januara 2019. godine iz Zemuna, u crveno-belima je bio član generacije stasale pod komandom Slavoljuba Đorđevića i juniorski staž ukrasio je titulom osvojenom u omladinskoj kategoriji. Posle uspeha u omladinskoj konkurenciji igrač rođen 2002. godine priključen je prvom timu sa kojim je odradio letnje pripreme, ali je pred početak sezone prosleđen u Grafičar.\nNakon jeseni u Zvezdinoj filijali, omladinski reprezentativac Srbije prosleđen je na kaljenje u Novi Pazar, međutim proleće na superligaškoj sceni tokom kojeg je upisao minute na pet utakmica i postigao jedan gol nije bilo dovoljno da popravi status u Ljutice Bogdana posle čega je došlo do rastanka.


Obaveštenje za korisnike sistema eKonkursi\nObaveštenje za korisnike sistema eKonkursi\nNa konkursu je omogućeno on-lajn konkurisanje.\nPotrebno je registrovati pravno lice na Portalu eKonkurs, i nakon provere podataka (u roku od 36 sati) na Vaš imejl za aktivaciju korisničkog naloga. Pre registracije, obavezno pročitati uputstvo. Uputstvo za korisnike\nPrilikom konkurisanja korisnici koji NE poseduju digitalni sertifikat (izdat od strane sertifikacionog tela) treba da pošalju overenu prijavu i dokumentaciju na adresu Sekretarijata (Pokrajinski sekretarijat za obrazovanje, upravu i nacionalne zajednice, Bulevar Mihajla Pupina 16., Novi Sad).\nPravna lica koja su već učestvovali na nekim konkursima ovog sekretarijata, već su registrovani u sistem (nije moguća on-lajn registracija). Ako su oni zainteresovani za on-lajn pristup Portalu eKonkurs za praćenje statusa prijave i podnošenje izveštaja, treba da pošalju popunjen formular na pomenutu adresu. Na formularu treba da se upišu podaci o pravnom licu i fizičkom licu (radnik ili zastupnik pravnog lica) koje će pristupati sistemu.\nNakon evidentiranja, na Vaš imejl će stići link za aktivaciju korisničkog naloga.\nKontakt adresa: ekonkurs(at)vojvodina.gov.rs\nUkoliko se pravna i fizička lica nepravilno registruju, njihova registracija neće biti odobrena.\nPrilikom pristupa Portalu eKonkurs, moguće je da će se pojaviti obaveštenje o nedostatku veb-sertifikata o bezbednosti (blagovremeno će biti ispravljen nedostatak), ali vi možete slobodno nastavite s radom.


Automatizacija prečišćene vode u fabrici Fresenius Medical Care d.o.o u Vršcu | mehatronika.gomodesign.rs\nAutomatizacija prečišćene vode u fabrici Fresenius Medical Care d.o.o u Vršcu\nPostrojenje za preradu, lagerovanje i distribuciju prečišćene vode je izvedeno u skladu sa preporukama ISPE i cGMP, koje ne samo da pomažu u održavanju kvaliteta vode već obezbeđuju i usaglašenost sa međunarodnom regulativom.\nPostrojenje uspešno funkcioniše od 2014. godine. Sistem koji nadzire i upravlja procesom izveden je u skladu sa GMP i GAMP 5 smernicama (Good Automated Manufacturing Practice).\nCeo sistem je validiran u saglasno farmaceutskim standardima sa posebnim akcentom na validaciji softvera i automatizacije koji vodi proces.\nKorišćen je V dijagram koji projekat vodi od korisničkog zahteva, preko izrade funkcionalne specifikacije, dizajn dokumentacije, realizacije posla, a potom testiranja i primopredaje projekta.\nKontrolni sistem sadrži orman automatike, kablovsku elektro i pneumatsku instalaciju, procesni instrumentaciju, aktuatore i izvršne elemente.\nSve komponente su od renomiranih proizvođača, a kvalitet sistema je dokazan besprekornim radom i pouzdanošću.\nOvih dana smo zajedno sa kolegama iz kompanije Frezenius analizirali rad i dogradili nove funkcionalnosti u delu sanitizacije postrojenja. Testiranje je uspešno sprovedeno od strane Automatike, službe održavanja kompanije Frezenius, proizvodnje, tehničara i tehnologa sa odeljenja za proizvodnju prečišćene vode.\nAutomatika i procesni inženjering se zahvaljuje kompaniji Frezenius na ukazanom poverenju sa željom da se uspešna saradnja nastavi i ubuduće.\nPotekli smo na osnovama dobre farmaceutske prakse iz firme koja je prednjačila i dan danas je vrhu u tehnološko, tehničkom smislu u regionu i šire. 12 godina postojanja firme i reference su merilo uspeha i potvrda kvaliteta. Izvedeni projekti su funkcionalnom stanju, nalaze se na teritoriji Evrope (Evropska unija), Rusije , Azije, arabijskog poluostrva, kao i na prostorima republika bivše Yugoslavije. Posedujemo licence za projektovanje automatike i motornog pogona kao i za proces izvođenja radova. Izrađujemo ormane za automatiku i elektromotorni pogon. Automatika se bavi izradom softvera na PLC ovima kao i na SCADA sistemima. Automatika izrađuje validacionu dokumentaciju u skladu sa GMP i CFR21/11 standardima. Automatika na licu mesta pušta opremu u rad, obučava korisnike u garantnom roku pruža podršku krajnjem korisniku. Automatika sklapa sa korisnicima ugovore o godišnjem održavanju.\nU vođenju projekata pridržavamo se savremenih metoda menadžmenta. Iniciranje, Planiranje, Izvršenje, Kontrola i Zaključenje Projekta su poznate faze u životnom ciklusu jednog projekta. Ovaj hodogram se usaglašava sa „V“ modelom validaciacionog životnog ciklusa. Taj ciklus počinje od formiranja korisničkog zahteva, potom našeg odgovora kroz funkcionalnu specifikaciju, kao i hardversku i softversku specifikaciju. Po završetku instalacije pristupa se činu kvalifikacija prolaskom kroz instalacionu i operacionu kvalifikaciju. URS-FS-HDS; SDS-izgradnja-Start up-IQ, OQ i PQ su prepoznatljive faze. Protokole pišemo sami i sa korisnikom ih usaglašavamo pre otpočinjanja egzekucije testova. P&ID dijagrami i liste opreme, kao i performanse sistema su nam osnova za kvalifikaciju dizajna. Ove operacije dizajna su integralni deo „V“ dijagrama i na taj način sinhronišu tehnološki, mašinski, elektro projekt. Sva dokumentacija je saglasna sa zakonima o planiranju i izgradnji objekata, kao i odgovarajućim IEC, ISPE i ISA vodičima.


OSVOJILI STE SVE orilo se sinoć u Beogradu - Nova Borba\nOSVOJILI STE SVE orilo se sinoć u Beogradu\nZlatni, srebrni i bronzani sportisti Srbije, ukupno njih 54. stalo je pred publiku koja ih je sve sa oduševljenjem dočekala.\nPaljene su baklje, vijorile su se zastave, a sve generacije su zajedno uzvikivale parolu "Osvojili ste sve!".\nSpiker je prvo pomenuo imena sportista koji su učestvovali na Olimpijskim igrama u Riju, a nisu osvojili medalje. Neki su bili prisutni, a neki ne zbog obaveza koje su imali van Srbije. Bili su tu strelci i atletičari... Pozvani su da izađu na binu i svi oni koji su bili podrška van terena organizatori, doktori, pomoćnici, ekonomi, treneri ....\nPredstavljen je i ženski košarkaši tim Srbije koji je osvojio bronzanu medalju u Riju. Ceo tim i stručni štab je prisutan i dobio je velike aplauze i ovacije prisutnih.\nKošarkašica Ana Dabović je pokrenula publiku zapevavši prve stihove pesme "Marš na Drinu", što je publika oduševljeno prihvatila i zajedno sa njom i svim košarkašicama zapevala u glas.\nPredstavljeni su i tekvondoisti, na čelu sa srebrnom Tijanom Bogdanović, kajakaši, odbojkašice...\nNaviknuta na njihove uspehe, publika je najglasnije pozdravila izlazak na binu reprezentacije Srbije u košarci.\n"Pre 20 godina sam bio ovde u njihovim patikama. Sada sam više počastvovan i srećan što iza mene stoje ovakvi šampioni. Hvala eliti srpskog sporta koja igra za elitu Srbije", pokazao je selektor košarkaša Aleksandar Đorđević na sportiste na bini i publiku ispred sebe.\nPublici se poklonio i rvački tim Srbije, a ovacije je izazvao Davor Štefanek koji je našoj zemlji doneo zlatnu medalju.\n"Uzeo si zlato Dejane, Dejane, Dejane"... klicala je masa selektoru vaterpolo reprezentacije Dejanu Saviću.\nSvečanost je završena himnom "Bože pravde", koju su pevali jednoglasno i sportisti na bini u stavu mirno, zagrljeni i publika ispred bine.\nĐoković čestitao olimpijcima\nĐoković je po odlasku iz Rija 11. avgusta poslao podršku srpskom timu, a potom se nije oglašavao do juče.\n"Jako sam ponosan na uspeh našeg olimpijskog tima u Riju! Drage koleginice i kolege, doneli ste nam mnogo uzbuđenja, sreće i inspiracije da svakog dana radimo još upornije i vrednije da bismo ostvarili svoje snove. Hvala vam što ste nam pokazali i to da se snovi ostvaruju i da se dobra životna i sportska lekcija krije i u danima kada rezultat nije na onom nivou koji smo od sebe očekivali. Srećan sam što sam bio deo ovakvog tima! Čestitam i veliko BRAVO Tijani, Ivani, Davoru, Marku i Milenku, odbojkašicama, košarkašicama, košarkašima i vaterpolistima", napisao je Đoković.


Novi zakon o AVM uslugama: Kako do nezavisnog regulatora i održivih lokalnih javnih emitera - Cetinjski List\nNaslovna » Novi zakon o AVM uslugama: Kako do nezavisnog regulatora i održivih lokalnih javnih emitera\nNovi zakon o AVM uslugama: Kako do nezavisnog regulatora i održivih lokalnih javnih emitera\nAutor RTV Cetinje February 14, 2022 10:43 am\nIako su što hitnije izmjene zakonskih rješenja neophodne, još se ne zna kada će tačno biti donešen Zakon o audio vizuelnim medijskim (AVM) uslugama, koji treba da zamijeni aktuelni Zakon o elektronskim medijima.\nTim zakonom bi trebalo da se obezbijedi nezavisnost Agencije za elektronske medije ,da se obezbijedi održivo finansiranja lokalnih javnih emitera, da se reguliše nadzor nad poštovanjem standarda u oblasti audiovizuelnih medijskih usluga.\nRad na donošenju novog zakona počeo je za vrijeme bivše vlasti, ali nije usvojen. Nova Radna grupa za izmjenu medijskih zakona je počela rad u decembru, ali to zakonsko rješenje još nije došlo na dnevni red.\n“Cilj zakona o AVM uslugama, je da se u njemu transponuje direktiva EU koja se bavi tom oblašću, prije svega, kada se govori o radio i TV emiterima. To je i dosada bila praksa jer je postojeći Zakon o elektronskim medijima bio usklađen sa pravnom tekovinom EU. Novi propisi EU zahtijevaju i nadogradnju našeg zakonodavstva u toj oblasti. To se prije svega odnosi na zaštitu maloljetnika od neprimjerenog medijskog sadržaja, te sprečavanje oglašavanja proizvoda štetnih po zdravlje. EU od Crne Gore zahtijeva i da se obezbijedi puna nezavisnost Agencije za elektronske medije (AEM), kao nezavisnog regulatora radio i TV emitera.”, kaže v.d. direktora Direktorata za medije Neđeljko Rudović,\nNo, prema njegovim riječima na načinima na koji treba da se postigne nazavisnost AEM, radna grupa, u kojoj su predstavnici te agencije, emitera i civilnog drustva tek treba da radi. Rudović smatra da je vrlo važno da se “postigne saglasnost oko modelu koji će garantovati izbor kredibilnih i reprezentativnih članova Savjeta AEM”.\nU izvještaju EU za 2021. se navodi da predstojećoj godini, Crna Gora treba naročito da: završi usklađivanje propisa, posebno o audio-vizuelnim medijima i obezbijedi operativnu nezavisnost medijskih regulatora i javnog servisa, ostvari napredak u dodjeli ovlašćenja Agenciji za elektronske medije (AEM) da izriče cjelokupan niz mjera, uključujući upozorenja, novčane kazne, suspenzije i oduzimanje licenci čime se obezbjeđuju srazmjernost i djelotvornost.\nAEM je u januaru donijela odluku o zabrani emitovanja četiri emisije srpske televizije Hepi na teritoriji Crne Gore u narednih šest mjeseci. Regulator je odluku donio nakon oštrih reakcija dijela javnosti, posebno nevladinog sektora. Povod su uvredljive poruke koje je lider Srpske radikalne stranke Vojislav Šešelj plasirao u više navrata preko te televizije na račun Crnogorki, Crnogoraca i pojedinačno prema političkim ličnostima u Crnoj Gori.\nAgencija za elektronske medije nije, medjutim, početkom septembra ograničila emitovanje programa srpskih televizija „TV Happy“,„TV Pink M“, „TV Pink“ i „TV Pink Plus“, iako su pojedini stručnjaci tvrdili da po medjunarodnim standardima za to postoje uslovi zbog širenja spornog sadržaja. Aktivnosti regulatora u suzbijanju širenja govora mržnje zabilježene su početkom 2020. kad je Agencija za elektronske medije, na period od tri mjeseca, ograničila reemitovanje pojedinog sadržaja sa TV Happy i TV Pink iz Srbije. Razlog za ovu odluku su, kako su tada saopštili, programi u kojima se promoviše mržnja, netrpeljivost i diskriminacija prema pripadnicima crnogorske nacionalnosti.\nCivilni sektor godinama ima oštre zamjerke na rad Savjeta Agencije AEM-a. Posebno je ukazivano da su tolerisali ozbiljna kršenja profesionalnih standarda na račun tadašnjih protivnika crnogorske vlasti u emisijama televizije Pink M, pribjegavajući, nakon brojnih žalbi, samo mjerama upozorenja. AEM je, medjutim, tvrdila da je primjereno reagovala u skladu sa svojim nadležnostima.\nBivše Ministarstvo kulture, tokom javne rasprave o nacrtu Zakona o AVM uslugana, 2019.godine, nije prihvatilo ni jedan od amandmana civilnog sektora. To je, između ostalog, bio jedan od motiva da Media centra pripremi Model Zakona o AVM uslugama. Oni predvidjaju da se imenovanje članova Savjeta obavlja bez bilo kavog kakvog ocjenjivanja kvaliteta kandidata u Skupštini Crne Gore. Time bi, smatraju, bio izbjegnut uticaj političkih partija na rad Agencije.\nOsim pitanja AEM-a, novi zakon bi trebalo da reguliše i održivost i ne zavisnost lokalnih javnih servisa.\nPredstavnici lokalnih emitera su jednoglasni u ocjeni da je potrebno da se novim Zakonom o audiovizuelnim medijskim uslugama precizno definišu iznosi za finansiranje lokalnih javnih emitera. Potrebno je medjutim obezbijediti da neki javni emiteri ne budu uskraćeni za dio sredstava koja dobijaju u skladu sa sadašnjim zakonskim rješenjima.\nI Rudović smatra da je sadašnja situaciju u kojoj lokalni javni emiteri nemaju dovoljno prihoda ni za plaćanje poreza i doprinosa, a kamoli sa produkciju modernizaciju, neprihvatljiva. “Vrlo je važno osigurati stabilnost finansiranja lokalnih javnih emitera od strane osnivača, tako da je intencija za sada da se uvede obavezan procenat u budžetima lomalnih samouprava za finansiranje lokalnih javnih servisa koji bi garantovao njihovu održivost ”, objašnjava on.\nDirektorica i glavna i odgovorna urednica Lokalnog javnog emitera Radio Bar Vesna Šoškić smatra takodje da treba obezbijedti nezavisnost regulatora ne samo na papiru već i u praksi i da treba obezbijediti održivost finansiranja.\n“Ključno je da se predvidi fiksni procenat iz lokalnih budzeta kako bi se onemogućili predstavnici lokalnih uprava da odredjivanjem visine iznosa i neredovnim uplatama, zavisno od toga da li smo u dovoljnoj mjeri, prema njihovoj ocjeni, ” bili dobri i poslušni, i da li smo ” dovoljno radili za vladajuce elite”, utiču na rad medija, vrse cenzuru i stalne pritiske i ucjenjivanja”, kazala je ona.\nOna smatra i da je neophodno obezbijediti da regulator reaguje na prijavu kršenja zakonskih odredbi , od strane lokalnih uprava , mnogo efikasnije, pravovremeno i oštro, a ne da bježi od odgovornosti, ili eventualno, štiti nosioce političkih odluka i čelnike lokalnih uprava, na štetu medija, njegove slobode i nezavisnosti.\nRadna grupa za izmjene medijskih zakona trenutno raspravlja o izmjenama Zakona o medijima. Nakon toga je dnevni red Zakon o RTCG, da bi na kraju raspravljala o Zakonu o audio vizuelnim medijskim (AVM).


Levente Mađar: Migracija je najveći izazov po bezbednost Evrope | Vajdaság MA\nLevente Mađar: Migracija je najveći izazov po bezbednost Evrope\nMigracija je najveći izazov po bezbednost Evrope, odnosno to što se Zapadnom Balkanu ne pridaje dovoljno pažnje - izjavio je državni sekretar i zamenik ministra ministarstva spoljne trgovine i spoljnih poslova Mađarske Levente Mađar u Bratislavi, gde je održao govor na godišnjoj ministarskoj konferenciji Organizacije za evropsku bezbednost i saradnju (OEBS).\nNa dnevnom redu ministarske konferencije je centralna tema bezbednosni izazovi sa kojima se suočava Evropa.\nLevente Mađar je istakao da su na Zapadnom Balkanu nerešeni konflikti u prošlosti već ne jednom dovodili do ratova koji su štetili celom svetu. Naglasio je da su ti razlozi noš uvek aktuelni, jer rešavanje balkanskh ratova od pre dvadeset godina nije ništa rešilo, samo odložilo rešenje.\n“Time što je Evropska unija odlučila da zbog nekolicine zemalja članica neće ubrzati integraciju Zapadnog Balkana, počinila jd istorijsku grešku (...), jer se tako ti konflikti mogu pogoršati, i to u dogledno vreme” - izjavio je Mađar.\nOEBS, čiji je zadatak da čuva bezbednost Evrope, ne izvršava taj zadatak, rekao je državni sekretar. Treba ukazati na to da se Zapadnom Balkanu mora pridati veća pažnja, pošto u regionu postoji takav potencijal konflikata, koji može imati dalekosežne bezbednosne posledice čak i za udaljene zemlje.\n"Kada na Zapadnom Balkanu, na granicama EU nastane problem, onda i unutar Evropske unije postoji problem” - rekao je Levente Mađar. Zadatak OEBS-a bi bio da te probleme spreči, ali to ne radi, dodao je.\nMinistarska konferencija u Bratislavi kojom se završava slovačko predsedavanje organizacijom se završava u petak. (MTI)


Na Drini mafija – Centar za istraživačko novinarstvo Srbije\nVladimir Kostić (CINS), Dino Jahić, Ermin Zatega (CIN), fotografije: CINS/CIN\nKriminalcima iz Srbije i BiH državna granica služi kao alibi za ubistva, zaradu od šverca droge, kradenih kola i stoke, često i uz pomoć policajaca\nStrahinja Rašeta je imao samo dvadeset i jednu godinu kada se etablirao kao plaćeni ubica i ilegalno ušao u Bosnu i Hercegovinu (BiH) 6. oktobra 2006. Iz Loznice ga je preko Drine čamcem prevezao Zoran Mitrović zvani Luftika, već osuđivani prekogranični švercer.\nMitrović je kasnije tog dana prevezao Rašetu i nazad u Srbiju, samo sada ranjenog u obe noge, nakon što je ranjeniku propao plan da u Istočnom Sarajevu ubije Đorđa Ždralu, vođu tamošnje organizovane kriminalne grupe.\nNa pojedinim mestima, reka Drina je pogodna za ilegalan prelazak čamcima, koji se lako sakriju na obali prekrivenoj gustim rastinjem\nRašeta je pred kafićem „Sport“ nanišanio u Ždralu iz blizine i povukao obarač, ali je pištolj blokirao, navodi se u optužnici Okružnog tužilaštva u Šapcu. Ždrale je zapucao iz svog pištolja, pa se Rašeta jedva živ izvukao iz Istočnog Sarajeva.\nDa je pokušaj uspeo, Rašeti je ilegalni prelazak granice mogao da posluži kao alibi jer ne bi postojao dokaz da je u vreme ubistva uopšte bio u BiH. Dve godine kasnije, Rašeta je poginuo postavljajući bombu pod auto nekadašnjeg saradnika.\nDanas, kao ni pre šest godina, granica između Srbije i BiH za kriminalce iz regiona ne samo da nije prepreka, već dobro dođe za građenje alibija i zaradu od krijumčarenja droge, ukradenih vozila ili stoke. Vrlo često, pomažu im i korumpirani policajci.\n“Činjenica je da kriminalne grupe ostvaruju dobru saradnju bez obzira na kantonalne i entitetske granice unutar BiH, a isti slučaj je i sa međudržavnim granicama, koje im ne predstavljaju nikakvu prepreku”, piše u strategiji BiH za borbu protiv organizovanog kriminala od 2009. do 2012. godine.\nGranica na Drini: Da je nema, kriminalci bi je postavili\nReka Drina predstavlja prirodnu granicu između BiH i Srbije, dugu 261 km, što čini više od dve trećine granice između ove dve zemlje\nGranica između Srbije i BiH je duga 363 kilometra, od čega je 261 kilometar duž reke Drine. Deo priobalnog područja je gusto naseljen, a deo skriven bujnom vegetacijom. Na tom potesu nalazi se 11 zvaničnih graničnih prelaza, ali teren pruža veliki broj mogućnosti za nelegalan prelazak, čak i običnim preplivavanjem.\n“Među krivičnim delima u pograničnom području prednjače krijumčarenje roba i droge i to mimo zvaničnih graničnih prelaza”, navodi se u Informaciji o stanju sigurnosti u Ministarstvu sigurnosti BiH.\nPodaci MUP-a Srbije pokazuju da je ukupna vrednost oduzete robe u ovom pograničnom području prošle godine bila oko 100.000 evra. Oduzeto je i 13 kilograma narkotika, najviše marihuane.\nDejan Ilić, šef Odseka za kontrolu prelaženja granice sa BiH Ministarstva unutrašnjih poslova (MUP) Srbije, kaže da se zbog velike nezaposlenosti ljudi u pograničnom području bave krijumčarenjem kao zanatom i da su najzastupljeniji šverc stoke, tekstila i cigareta.\nOpštinski sud u Loznici je od 2000. do 2006. godine onog Zorana Mitrovića, koji je preko Drine prevezao Strahinju Rašetu, četiri puta osuđivao zbog ilegalnog prebacivanja stoke preko granice. U sva četiri slučaja međutim, radilo se o uslovnim i kaznama koje pojedinačno nisu prelazile 200 evra. U jednoj od presuda je kao olakšavajuća okolnost uzeto to što se Mitrović korektno ponašao na sudu i to je prevagnulo nad otežavajućom okolnošću da je ranije osuđivan, i to za isto delo.\nTridesetčetvorogodišnji Mitrović je uhapšen u Budimpešti na osnovu poternice Tužilaštva BiH i, u martu 2013. godine, izručen je tamošnjim vlastima. Sud BiH mu je ukinuo pritvor mesec dana kasnije.\nDešava se da naši službenici leže na minus 10 čekajući u zasedi, u nekom grmu. Krijumčari to često znaju, pa u prolazu nasumično bacaju kamenje u grmlje, puštaju pse i bodu vilama”\nšef Odseka za kontrolu prelaženja granice sa BiH\nIlić kaže da su šverceri dobro osposobljeni i da je bilo slučajeva kada su čak i oni nadzirali policiju. Koriste posebno pripremljene čamce na koje mogu da ukrcaju veće količine stoke. Brzo prikrivaju tragove, pa policija mora brzo da reaguje, ili rezultata neće biti.\n“Dešava se da naši službenici leže na minus 10 čekajući u zasedi, u nekom grmu. Krijumčari to često znaju, pa u prolazu nasumično bacaju kamenje u grmlje, puštaju pse i bodu vilama”, kaže Ilić i dodaje da je saradnja na otkrivanju prekograničnog kriminala između Srbije i BiH na dobrom nivou.\nIpak, u nekim od otkrivenih slučajeva šverca učestvovali su, kao počinioci, i pripadnici policije Srbije i BiH.\nDrinom teku kriminalci, droga, švercovana kola i stoka\nTokom 2013. godine osam policajaca Granične policije BiH i četiri policajca MUP-a Republike Srpske uhapšena su u akciji sprečavanja krijumčarenja hiljada grla stoke iz Srbije u BiH.\nU akciji kodnog naziva “Skela”, uhapšeni su Araz Jukić, komandir Granične policije u Zvorniku (BiH) i njegovih sedam podređenih rukovodilaca. Osumnjičeni su da su bili deo organizovane švercerske mreže koja je čamcima prokrijumčarila preko granice hiljade grla stoke.\nŠverceri su stoku kupovali u Srbiji, zatim je prevozili u BiH preko Drine, a korumpirani pripadnici policije su obezbeđivali siguran prelaz granice i transport do klanica.\nProšvercovane ovce u čamcu na Drini\nU septembru je, takođe zbog šverca stoke na području Bijeljine uhapšeno još 15 osoba, od čega dva pripadnika Granične policije BiH, a oduzeto je šest pušaka, dva čamca i tri vozila za prevoz stoke.\nPrema rečima Dejana Ilića, samo u 2008. godini u Srbiji je zbog zloupotrebe službenog položaja procesuirano 18 pripadnika policijskih službi sa granice, dok je u 2012. podneto preko 10 disciplinskih prijava.\nOd 2007. do kraja 2012. godine 26 službenika Granične policije BiH je suspendovano jer je protiv njih pokrenut krivični postupak.\n“Više osuđujem to nego nekoga ko se opredelio da se bavi kriminalom. Nekome ko nosi uniformu to mora da bude u opredeljenju, a ne da praktično sedi na dve stolice”, kaže Ilić.\nOsim kriminalaca, droge i stoke, preko granice između Srbije i BiH ilegalno se prebacuju i ukradena vozila, pokazala je policijska akcija “Kamen”, koju su policijske agencije BiH izvele tokom 2010. i 2011. godine.\nČlanovi grupe od 26 optuženih osoba imali su jasnu podelu posla – jedni su krali vozila, drugi falsifikovali dokumenta, a treći prevozili automobile preko granice sa Srbijom. U svemu im je pomagao i Slobodan Stojanović, policajac Granične policije BiH.\nStojanović je priznao da je zloupotrebio ovlašćenja i bez kontrole propuštao kradena vozila na graničnom prelazu Bratunac.\nGranična policija BiH zaplenila je veći broj čamaca koji su korišteni za ilegalni transport preko reke Drine\nVozila su krale i preprodavale tri povezane grupe koje su delovale na području Srbije, Republike Srpske i Federacije BiH, pokazuje pet presuda izrečenih Stojanoviću i još četvorici članova grupe.\nAutomobili su uglavnom kradeni u Mostaru i Sarajevu, zatim sakrivani u iznajmljenim garažama na raznim lokacijama, dok bi drugi članovi grupe zaposleni kao carinici ili u špediterskim firmama falsifikovali dokumentaciju dajući vozilima lažni identitet.\nNeka vozila su prodata u BiH, a ostatak je grupa iz Zvornika prebacivala u Srbiju uz pomoć graničnog policajca Stojanovića.\nStojanović je uhapšen svega nekoliko meseci pred penzionisanje, koje je dočekao pod suspenzijom. Osuđen je na uslovnu kaznu zatvora od dve godine, koju neće morati da služi ako u narednih pet godina ne počini novo krivično delo.\nFalsifikat falsifikatora koji ne postoji\nTužilaštvo u Šapcu je u decembru 2007. optužilo Darka Eleza za pokušaj ubistva Đorđa Ždrale, njegovog nekadašnjeg partnera i kuma. Još 10 osoba, među kojima i Rašeta, optuženo je za razne oblike saučesništva. Presuda kojom su pripadnici grupe osuđeni za ova dela je zatim poništena, a postupak prebačen na Viši sud u Beogradu. Suđenje ni do danas, gotovo šest godina od podizanja optužnice, nije počelo. Postupajući efikasnije od srpskog sudstva, Elez je sa svojom grupom nastavio da niže krivična dela sa obe strane granice – sve dok nije uhapšen u Beogradu, u septembru 2009.\nViši sud u Beogradu ga je 2010. godine osudio na devet godina zatvora, ali ne za pokušaj ubistva Ždrale, već zbog šverca marihuane iz Srbije u BiH, pokušaja iznude od poslovnog čoveka iz Istočnog Sarajeva i falsifikovanja lične karte i vozačke dozvole.\nDarko Elez (na slici) je koristio lažna dokumenta na ime Slaviša Veletić, koji je osuđen na uslovnu kaznu upravo zbog – falsifikovanja isprava. Vrlo je verovatno da je sud za falsifikovanje osudio osobu koja postoji samo u falsifikovanom dokumentu\nElez, koji kaznu izdržava u Kazneno-popravnom zavodu u Sremskoj Mitrovici, koristio je lažna dokumenta Srbije na ime Slaviša Veletić. Osobu sa tim imenom i istim brojem lične karte je, 2011. godine, Osnovni sud u Bijeljini osudio na četiri meseca uslovne kazne upravo zbog – falsifikovanja isprava. Vrlo je verovatno da je sud za falsifikovanje osudio osobu koja postoji samo u falsifikovanom dokumentu.\nU prošlosti su se kriminalne grupe mnogo češće koristile falsifikovanim dokumentima – stotine osoba, među kojima i počinioci težih krivičnih dela, nekada su imale falsifikovane dokumente iz Bosne i Hercegovine.\nFalsifikovani pasoš BiH imao je i Sretko Kalinić, nekadašnji pripadnik Zemunskog klana iz Srbije. Iskoristio ga je kada je iz Hrvatske ulazio u BiH, nakon čega je ilegalno prešao u Srbiju plivajući preko Drine, sa ciljem da likvidira Zorana Nedovića zvanog Šok.\nUvođenjem novih dokumenata, međutim, mogućnosti falsifikovanja su znatno umanjene.\nLjubinko Jaćović, inspektor iz Uprave kriminalističke policije Srbije kaže da nije bilo slučajeva falsifikovanja novih biometrijskih dokumenata i da se uglavnom falsifikuju stare lične karte i pasoši Srbije koji će važiti do 2016. godine.\nGliser koji Granična policija Srbije koristi za čuvanje granice sa BiH\nOd početka 2008. do kraja 2012. godine, na graničnim prelazima u BiH otkrivena su 352 falsifikovana dokumenta, od čega su 102 pokazali državljani SR Jugoslavije, Državne Zajednice Srbije i Crne Gore i, na kraju, Srbije.\nLažne dokumente BiH svojevremeno je posedovao i sam Đorđe Ždrale, koji u Foči izdržava zatvorsku kaznu za ubistvo Ljubiše Savića Mauzera, nekadašnjeg načelnika Uprave policije Republike Srpske.\nZa pokušaj ubistva Ždrale, Eleza je i pored optužnice u Srbiji, ove godine optužilo i Tužilaštvo BiH. U optužnici protiv 32 člana njegove kriminalne grupe navodi se i niz drugih dela, kao što su ubistva pet osoba, oružane pljačke, krijumčarenje droge i pranje novca.\nČlanovi grupe su, između ostalog, optuženi i da su zajedno sa grupom Nasera Keljmendija krijumčarili drogu i sirovine neophodne za proizvodnju narkotika. Pošiljke droge su iz Južne Amerike preko Turske i Srbije stizale u BiH, a deo je zatim krijumčaren dalje u Hrvatsku.\nElezov advokat, Duško Tomić, kaže da postoji mogućnost da njegovom branjeniku, koji ima dvojno državljanstvo, bude suđeno u BiH, kako je i sam tražio, ili da proces bude razdvojen, pa da se u BiH sudi onim osobama koje su tu, a u Srbiji osobama koje su u rukama organa Srbije.\nElez i članovi njegove grupe su od 2006. do 2009. godine više puta automobilima ili čamcima preko Drine ilegalno prelazili granicu BiH i Srbije, pokazuje optužnica Tužilaštva BiH.\nKako bi u Istočnom Sarajevu ubili Borisa Govedaricu, člana Ždraline grupe, Elez i njegovi saradnici su čamcem ilegalno prešli Drinu kod Zvornika, a prevezao ih je Branko Đurić – Žućo, koji je kasnije u Srbiji osuđen zajedno sa Elezom. Nakon ubistva, uz učešće drugih pomagača, ponovo su čamcem prešli u Srbiju kod Loznice, a zatim se odvezli do Beograda.\nŽićina plaža – mesto na kom je Zoran Mitrović preko Drine ilegalno prebacio Strahinju Rašetu, koji je kasnije pokušao da ubije Đorđa Ždrala\nMeđu optuženim članovima Elezove kriminalne grupe u BiH bili su i Bojan Cvijan, šef Odseka za narkotike Agencije za istrage i zaštitu BiH, Ljubiša Lalović, pripadnik Granične policije BiH, Dejan Vukosavljević, policajac MUP-a Kantona Sarajevo, i Vladimir Taušan zvani Šota, policajac Jedinice za podršku iz Istočnog Sarajeva. Taušan je optužen da je u policijskoj uniformi preneo 44 kilograma marihuane iz okoline Foče u Sarajevo.\nCvijan i Lalović su Elezu omogućili da pređe granicu bez kontrole graničnih policajaca i u Srbiju odnese svoj deo plena posle pljačke 2,2 miliona evra iz vozila za transport novca Privredne banke Sarajevo.\nU “Informaciji o stanju sigurnosti u BiH” navodi se da je Granična policija u 2012. godini sprečila 389 osoba da ilegalno pređu granicu preko Drine i da se uglavnom radi o građanima BiH i Srbije.\nU Srbiji je u pograničnom području tokom 2012. godine, prema potragama, ukupno otkriveno 200 lica, od čega osam van zvaničnih graničnih prelaza. Ukupno je otkriveno 58 ilegalnih prelazaka.\nU graničnim policijama obe zemlje, novinarima su rekli da im nedostaje ljudstva za bolju kontrolu. Granična policija BiH ima samo jedan čamac za rečne patrole, a kažu da su čamci i skele u pograničnom području još uvek uglavnom neregistrovani, što graničnim policajcima otežava identifikaciju njihovih vlasnika.\nVladimir Kostić (CINS)\nErmin Zatega (CIN)\n17. feb 2016. 00:55\nSve je to luk i voda……………\n23. apr 2014. 10:51\nŠta se ćuditi,ceo Balkan a skoro i ceo svet je postao jedna kriminalna Džungla jer pravosudni sistemi na Balkanu i postkomunističkim zemljama uopšte i ne služe svrsi svoje namene u sudovima sude sudije koji su proglašeni sudskim odlukama u Strazburu odgovornim za kršenja ljudskih prava stranaka u postupcima i oni sa time i dalje nastavljaju,U Okružnome sudu u Šapcu je devedesetih presude donosio mrtav sudija i to je opšte poznato,ali nikome iz suda ni dlaka sa glave nije falila zbog toga i mnogih još strašnijih radnji u pravosuđu.Ova glupuranja Vučića o borbi protiv korupcije su samo smešne priče svi će optuženi biti oslobođeni a naivni narod će im jiš i štetu platiti! Treba prvo da se pomete pravosuđe da bi se kriminal počistio.Znamo da da je Vladan Batić sprečen da to uradi.To znači da svim političarima je odgovaralo i odgovara ovakvo pravosuđe da ne bi i sami odgovarali jer su oni svi odgovorni za ovaj kriminal u Državi jer ništa nisu učinili da da ga spreče.Prema tome Srbija sa ovakvim pravosudnim sistemom je pravi raj za kriminalce!\nAraz JukićBoris GovedaricaBranko Đurić – ŽućoDarko ElezDejan IlićĐorđe ŽdraleDrinaStrahinja RašetaŠvercZoran Mitrović Luftika


Kao primer dobre prakse je i selo u Nemačkoj- Feldhajm. U ovom selu postoje 43 vetrenjače, gde snaga vetra obezbeđuje selu 4,3 megavata energije, što je mnogo više nego što meštanima treba. Svaki stanovnik ovog mestašca je platio po 1.500 evra i sada kompletna postrojenja vetrenjača su u vlasništvu 150 meštana. Meštani ovog sela su izgradili sopstvenu distributivnu mrežu u kojoj sem što zadovoljavaju svoje potrebe, čak prodaju struju drugim selima!\nFeldhajmovci su smislili kako da dobiju energiju čak i kad vetar stane, pa su na farmi svinja, pored štala, sagradili ogromnu burad. U toj buradi dešavaju se prirodni procesi fermentacije prirodnog đubriva u biogas koji pokreće turbinu. Tako selo ima dovoljno struje i obezbeđeno je grejanje, čak i kada nema ni daška vetra. Po rečima meštana, dok novi sistem nije proradio, selo je svake godine izdvajalo 100.000 evra na grejanje, dok sada tog troška nema. Dodatna prednost je da novi način snabdevanja strujom otvorio je već 30 radnih mesta.\nSrbija kao buduća članica EU, mora računati na obaveze koje je Evropska Unija preuzela potpisivanjem Kjoto protokola. Od 2010. godine članice Evropske Unije su u obavezi da najmanje 12% ukupne potrošene energije bude poreklom iz obnovljivih izvora energije. Ove obaveze, u budućnosti će biti i naše obaveze, zato treba misliti i na vreme se spremiti se, jer budućnost ne može da čeka.\nAutor teksta: Ivana Seccareccia


Radončić: Dali smo dovoljno vremena našim medicinskim stručnjacima da se pripreme za glavni udar\nFahrudin Radončić, ministar sigurnosti BiH i predsjedavajući Koordinacionog tijela BiH za zaštitu i spašavanje, govorio je za dnevnik Nove BH. Koliko će trajati kriza vezana za pandemiju u BiH, kada možemo očekivati njen vrhunac, kako će je i može li je BiH prevazići, samo su neka od pitanja na koja je Radončić odgovarao novinaru ove televizije.\nMinistar sigurnosti BiH je istakao kako je za našu zemlju vrlo bitno to što su sigurnosne strukture BiH na čelu sa ministarstvom sigurnosti BiH, ali i državnim institucijama te entitetskim policijama “ukrale” ono što je veoma važno za ovakve krize, a to je vrijeme.\n– Dali smo dovoljno vremena našim medicinskim stručnjacima da se pripreme za glavni udar i ja duboko vjerujem da će oni znati da se nose sa medicinskim aspektom krize koji je svakako i najteži – kazao je Radončić.\nRadončić je govorio i o medicinskom materijalu, te o tome hoće li ga i koliko BiH uopće dobiti. Pored toga istakao je i da je neophodno da se Vlada FBiH i kantonalne vlade uključe u rješavanje ekonomske krize s obzirom da već postoje grane koje su mrtve.\nRadončić za Novu TV: Dodik mi je rekao da RS neće praviti entitetski karantin\nRadončić: Zašto Vlada KS ne smijeni direktora JU Dom zdravlja KS


Demokrate u Kongresu traže da Bajden zabrani izvoz nafte – Krstarica\nDemokrate u Kongresu traže da Bajden zabrani izvoz nafte\nVAŠINGTON – Demokrate u Predstavničkom domu američkog Kongresa pozvale su predsednika DŽoa Bajdena da pusti u promet sirovu naftu iz strateških rezervi zemlje (SPR) i da ponovo uvede, makar privremeno, zabranu izvoza nafte kako bi se podržalo smanjenju rastućih cena energije.\nDemokrate su poručile Bajdenu, u pismu koje je inicirao demokrata iz Kalifornije Ro Kana, da je potrebna hitna akcija kako bi se „američkim porodicama ovezbedilo pouzdano snabdevanje energijom po pristupačnim cenama“, prenosi Rojters.\nU pismu, koje je potpisalo još osam demokrata u Predstavničkom domu, Bajden se poziva da „upotrebi sva sredstva koja su nam na raspolaganju da kratkoročno snizimo cene benzina“.\nJoš 11 demokrata u Senatu napisalo je slično pismo Bajdenu ranije ovog meseca, navodeći kao argumente ograničenja isporuka Organizacije zemalja izvoznica nafte (OPEK) i izvoz iz SAD-a\nOčekuje se da će Ministarstvo energetike SAD danas objaviti odluku o pozajmici nafte iz SPR-a u koordinaciji sa nekoliko drugih zemalja, rekao je jedan izvor iz Bajdenove administracije upoznat sa situacijom, navodi Rojters.\nBajden bi mogao da se dotakne tih razgovora u današnjem obraćanju posvećenom američkoj ekonomiji i naporima njegove administracije da preokrene situaciju vezanu za rast cena.\nKongresmen Kana je izjavio da rešavanje pitanja inflacije i zabrinutosti Amerikanaca predstavlja centralnu odgovornost za demokrate, koje rizikuju da izgube kontrolu nad Kongresom na izborima na sredini mandata sledeće godine.\n„Moramo jasno da stavimo do znanja da činimo sve što možemo da se izborimo sa inflacijom“, rekao je Kana za Rojters.\nInformacije o koordinisanoj aktivnosti nekoliko zemalja u vezi sa plasiranjem nafte iz strateških rezervi na tržište rezultirale su naglim padom cena ovog energenta prošle nedelje.\nU pismu Bajdenu, demokrate tvrde da bi zabrana izvoza nafte mogla da poveća domaću ponudu i dodatno snizi potrošačke cene, koje su nedavno dostigle najviši nivo u poslednje tri decenije.\nBajden po zakonu ima ovlašćenje da proglasi vanredno stanje i ograniči ili zaustavi izvoz nafte na period do godinu dana, ali stručnjaci kažu da su male šanse da će to učiniti.


Politika - datum: 2020-10-25 DRITAN ABAZOVIĆ RAZGOVARAO SA AMBASADOROM RUSKE FEDERACIJE\nAbazović i Maslenikov Odnose potrebno unaprijediti\nOdnosi Crne Gore sa Ruskom Federacijom su tradicionalni i potrebno ih je poboljšati u narednom periodu, saglasni su lider Građanskog pokreta URA Dritan Abazović i ambasador Rusije u Podgorici Vladislav Maslenikov. Abazović se, kako je saopštila URA, sastao s ambasadorom Ruske Federacije u Crnoj Gori Vladislavom V. Maslenikovim.\n– Mi smo mala država i dobro je da budemo u kolektivnom sistemu bezbjednosti, ali to ne znači da treba da imamo loše odnose sa bilo kojom državom, a naročito ne sa Rusijom. Velika je odgovornost na novoj vladi da unaprijedi odnose sa Ruskom Federacijom, i to je naša obaveza – kazao je Abazović.\nOni su zajednički konstatovali da odnosi između Podgorice i Moskve nijesu na nivou kakvi bi trebalo da budu i usaglasili se da se takvo stanje mora mijenjati.\n– Bilateralni odnosi sa Crnom Gorom nešto su se popravili u odnosu na 2016. godinu, ali je cilj da saradnja između dviju država bude na maksimalno visokom nivou – istakao je Maslenikov.


”Najnovija istraživanja Instituta Gamaleja potvrđuju da druga doza vakcine Sputnjik V može da bude data i do 90 dana posle prijema prve doze. To je veliko i važno saznanje u odnosu na dosadašnju praksu prema kojoj se druga doza davala posle 21 dana. Dokazano je da povećanje intervala između prve i druge doze ne utiče na snagu imunog odgovora, a u nekim slučajevima čak pojačava snagu i produžava trajanje imunog odgovora na korona virus”, saopšteno je danas posle sastanka ministra u Vladi RS i predsednika Međuvladinog komiteta za saradnju sa Rusijom Nenada Popovića i zamenika ministra zdravlja Rusije Sergeja Glagoljeva.\nMinistar Popović je naveo da mu je ovu informaciju prošle nedelje uputio direktor ruskog Instituta Gamaleja, Aleksandar Gincburg, a da je ona danas potvrđena na sastanku sa zamenikom ministra zdravlja Rusije. ”Naši građani znaju da smo do sada drugu dozu davali posle 21 dana, ali poslednja istraživanja vakcine Sputnjik V pokazuju da period između primene prve i druge doze može da bude i do 90 dana. Ovo je dobra vest za ceo svet, jer će to ubrzati proizvodnju i distribuciju vakcina, a samim tim i imunizaciju stanovništva”, rekao je Popović.\nPopović i Glagoljev razgovarali su i o uspostavljanju proizvodnje vakcine Sputnjik Ve u Republici Srbiji. Dvojica sagovornika istakli su da sa optimizmom gledaju na saradnju Srbije i Rusije u proizvodnji vakcina. „Zahvalni smo našim ruskim prijateljima koji sa nama dele znanje i tehnologije u proizvodnji vakcina protiv korona virusa. Oslanjajući se na Rusiju, Srbija ima šansu da ponovo postane relevantna sila u proizvodnji vakcina u Evropi”, rekao je Popović.\nPrve vakcine Sputnjik Ve na Institutu Torlak u Beogradu trebalo bi da budu proizvedene do kraja maja ove godine.


Beč je , kako je već poznato, 14. i 15. maja bio mesto održavanja ovogodišnjeEvropske smotre srpskog folklora Srba iz dijaspore i regiona, a u kongresnom centru Piramida, učestvovao je rekordan broj društava i više od 2.500 učesnika iz Austrije, Švajcarske, Nemačke, Rumunije, Mađarske, Italije Slovenije, Republike Srpske i Hrvatske.\nDomaćini ovogodišnje Smotre bili su trostruki evropski prvaci, kulturno-umetničko društvo "Stevan Mokranjac" iz Beča, zajedno sa Savezom Srba u Austriji.\nKulturno-umetničko društvo "Vuk Stefanović Karadžić" iz Roršaha (Švajcarska) pobednik je ovogodišnje smotre srpskog folklora jer je osvojio najveći broj bodova (99,57) i time postali prvaci Evrope i dobitnici prve zlatne plakete. Pobednička koreografija nosi naziv „Pođe dude na vodu - Kosovsko Pomoravlje“. „Zlatni vukovi“ su osvojili i specijalne nagrade za najuigraniji ansambl i najoriginalniji kostim.\nPrvih deset mesta i zlatne plakete osvojili su i domaćini KUD "Stevan Mokranjac“, SKK "Nova Generacija" iz Šorna, FMD "Izvor" iz Sent Galena, KUD "Mladost" iz Temišvara, KUD "Izvor" (Novi Izenburg), SKD "Sloga" iz Manhajma, SKUD "Branko Radičević", KUD "Borac" iz Solingena i SNSK "Sloga" iz Štutgarta. Ostala društva su, u zavisnosti od osvojenih poena, osvojili srebrne i bronzane plakete, kao i specijalne nagrade i priznanja.\nPo prvi put, od kada se ova manifestacija održava , dodeljena je i specijalna nagrada žirija za očuvanje i unapređenje srpske tradicije koju je osvojio Milorad Runjokoreograf KUD „ Stevan Mokranjac“.\nPrelaznu skulpturu, koju sponzoriše dnevni list “Vesti”, trostruki prvaci -društvo „Stevan Mokranjac“, simbolično su vratili direktoru kompanije Nidda Verlag, izdavača “Vesti”, Aleksandru Vidakoviću, koja je u nedelju uručena pobednicima "Vuk Stefanović Karadžić" iz Roršaha.\nKUD "Stevan Mokranjac" odličan domaćin\nKUD "Stevan Mokranjac" je spremno dočekao brojne učesnike i bio odličan domaćin.\nGlavni pokrovitelji ovogodišnje Smotre bila su Uprava za saradnju s dijasporom i Srbima u regionu - Ministarstva spoljnih poslova Republike Srbije i Kulturna komisija Favoriten (grad Beč). Poslanik u bečkoj skupštini Nemanja Damnjanović (FPÖ) uručio je organizatorima ček u iznosu od 2. 000 evra kao finansijsku podršku za organizaciju ovako velikog kulturno-umetničkog događaja kao što je Smotra srpskog folklora u Beču.


jul 7, 2019 | Vesti Dana\nMilomiru Mariću je mesto u zatvoru – kaže predsednik Beogradskog fronta Nemanja Petrović. Predsednik Beogradskog fronta Nemanja Petrović. Petrović ističe da je delovanje BF za sad usmereno na Beograd, a kad se stranka dokaže u Beogradu, kad se: „počisti svoje dvorište“, namerava proširiti Front na celu Srbiju. Petrović poručuje, dosta je bilo SNS megalomanskih planova, … Read moreNEMANJA PETROVIĆ: Marića treba uhapsiti! (VIDEO)\nJuče, tokom trajanja Dnevnika 2, Srbija se susrela sa novim potezom nepoštovanja njenog suvereniteta i teritorijalnog integriteta i to verovali ili ne, na javnom servisu! Podsećamo RTS je nedavno cenzurisao majicu „Nema predaje“ na kojoj je bila mapa Kosova u bojama Srbije. Ovog puta je napravljen je nedopustivi eksces. Dok je voditeljka govorila iza nje … Read moreRTS U DNEVNIKU: Ovo je mapa Srbije i ona ne sadrži Kosovo! (FOTO)\nGuvernerka Narodne banke Srbije Jorgovanka Tabaković izjavila je danas da ni na koji način neće ugroziti stopu inflacije ni javne finansije. „Od aprila 2017. zaključno sa jučerašnjim datumom, kupili smo 3,7 milijardi evra za devizne rezerve ove zemlje. Onda je jasno da je priliv i veća ponuda deviza nego njihova tražnja, a to je jedan … Read more(VIDEO) TABAKOVIĆ: Građani da se ugledaju na vlast, umesto što tražite pomoć sami zaradite novac!


Bilčik izrazio zabrinutost zbog napada na novinare KRIK-a - SafeJournalists\nHome News Belgrade Bilčik izrazio zabrinutost zbog napada na novinare KRIK-a\nBeograd, 6.02.2020. - Evropski komesar za prosirenje Oliver Varheji, izvestilac Evropskog parlamenta za Srbiju Vladimir Bilcik (na fotografiji) i predsednica Odbora EP za stabilizaciju i pridruzivanje Srbije i EU Tanja Fajon odrzali su konferenciju za novinare, danas u u Info centru EU u Beogradu. (BETAPHOTO/MILAN OBRADOVIC/DS)\n„Važno je da novinari budu zapštićeni, da slobodni nezavisni mediji imaju podršku, a javni servis da ima snage da zastupa javni interes“, rekao je Bilčik 17. marta na onlajn debarti „EU integracije – između reči i dela“.\nDodao je da su napadi na novinare „opasni“ jer mogu imati tragične posledice i da su reči „veliko oružje političara“ i da moraju pažljivo da se koriste.\n„Novinari nisu tu da udovolje političarima nego da pitaju teška pitanja i informišu javnost. Političari dođu i odu, ali novinarstvo je jedan od stubova liberalne demokratije“, izjavio je Bilčik.\nTo je važno, dodao je, jer je EU „klub liberalnih demokratija“ i funkcionalna liberalna demokratija je preduslov članstva u EU.\nBilčik je izjavio da veruje da postoji iskrena posvećenost vlasti u Srbiji evropskim integracijama i dodao da je važno da Evropska unija ne postane „žrtva političe borbe“.\n„Moje mišljenje je da su srpska vlada i parlament posvećeni evropskom putu, ali smo došli do tačke kada je važno znati i biti iskren da svaki veći napredak u procesu pristupnih pregovora zavisi od posvećenosti sprovođenju reformi“, izjavio Bličik.\n„Pozivam sve da evropske integracije postanu stvar strateškog izbora koji neće biti korišćen za domaće političke igre“, rekao je Bilčik, dodajući da razume da je politka nekad teška, da se moraju praviti izbori ali da članstvo u EU ne sme da postane „žrtva političke borbe“ koja je prirodna stvar u demokratiji.\n„Srbija je napravila strateški izbor da posatne članica EU i odlučni koraci u tom smeru su u rukama Srbije“, rekao je Bilčik, dodajući da je važan ukupan put i ukupna strukturalna promena.\n„Odvajamo se od primarnih evropskih vrednosti i ta tendencija se nastvalja. Ne vidim kako će moći sa ovakvim ubrzanim padom da se povuče ručna“, rekao je Međak na debati koju su organizovali Evropski pokret u Srbiji i Fondacija Fridrih Ebert.\nPredsednik upravnog odbora Centra za evropsku politiku Srđan Majstorović izjavio je da se sa vrha vlasti šalju dvosmislene poruke o EU i da takav negativan narativ dobija „bumerang efekat“ u javnom mnjenju u pravcu jačanja evroskepticizma, posebno među mladima.\n„Priča da političari na Zapadu imaju bojazan od vlastitog javnog mnjenja da će im zameriti ako pričaju o proširenju na države Zapadnog Balkana se pokazala kao mit. Zato političari na Zapadu moraju da preuzmu odgovornost i da jasnije i kredibilnije promovišu ujedinjenje Zapadnog Balkana sa EU“, rekao je Majstorović.\n„Kada imate ispade u parlamentu u kojima se napadaju pojedinci, organizacije civilnog društva, istraživački novinari poput KRIK-a i Crte, to šalje jako negativnu sliku stanja i poštovanja osnovnih principa na kojima bi trebalo da funkcionišu politički kriterijumi u Srbiji“, rekao je Majstorović, dodajući da nije optimista kada je u pitanju dalja dinamika pregovora tokom ove godine.\nPrevious articleDojčinović: Država targetira KRIK, nikada nije bilo ovako brutalno\nNext articleNovinari se u Srbiji ne osećaju bezbedno


Zastoj u procesu proširenja komplikuje situaciju – Nadlanu.com\nZastoj u procesu proširenja komplikuje situaciju\nObjavljeno 20. juna 2011. / 12:39:54\nVakuum u procesu proširenja Evropske unije (EU) u zemljama Zapadnog Balkana može da ojača neevropske elemente i “zakomplikuje političku jednačinu” sadašnje podrške evrointegracijama, rekao je u ponedeljak ministar spoljnih poslova Vuk Jeremić.\n“Ukoliko se stvori vakuum u evropskom procesu, politička jednačina u zemljama Zapadnog Balkana postaće daleko komplikovanija. U taj prazan prostor će početi da ulaze i neki elementi koje ne možemo do kraja nazvati evropskim”, rekao je Jeremić na otvaranju panel diskusije o međunarodnim odnosima i budućnosti srpske diplomatije u Beogradu.\nJeremić je kazao da Uniju trese najveća kriza od njenog nastanka zbog ekonomije, a čija je posledica promena u politici proširenja.\n“Kada je reč o Zapadnom Balkanu i kada je reč o krizi u procesu proširenja, svi će se složiti da je fenomen da u medjunarodnim odnosima retko postoji vakuum. On ne opstaje jako dugo i nešto uvek ima tendenciju da popuni taj vakuum”, rekao je Jeremcih.\nJeremić nije hteo da ocenjuje takav ishod kao dobar ili loš i još jednom istakao da je takav scenario “vrlo verovatan” ukoliko se proces pridruženja EU ne nastavi tempom koji je do sada išao i ukoliko se ne pronadje način da se sa tim fenomenom ponese.\nPotrebna podrška međunarodne zajednice


IFC i Opportunity banka podržavaju poljoprivrednike, mikro i mala preduzeća u Srbiji » Opportunity banka\nNovosti IFC i Opportunity banka podržavaju poljoprivrednike, mikro i mala preduzeća u Srbiji\n07-11-2017 | Novosti »\nMeđunarodna finansijska korporacija (IFC), članica Grupe Svetske banke, obezbeđuje kredit u iznosu od 775 miliona dinara (oko 6,5 miliona evra) Opportunity banci kako bi pomogla finansiranju poljoprivrednika, kao i mikro i malih preduzeća (MMP) u cilju rasta i razvoja njihovog poslovanja i otvaranja novih radnih mesta. IFC takođe pruža savetodavne usluge Opportunity banci u razvoju strategije digitalizacije.\nPrvi kredit IFC-ja u srpskim dinarima će pomoći Opportunity banci, vodećoj banci za poslovanje sa mikro i malim preduzećima iz ruralnih sredina koja je fokusirana na pružanje finansijskih usluga poljoprivrednicima i mikropreduzećima, da dodatno proširi svoj portfolio. MMP čine više od pola ukupnog broja radnih mesta u Srbiji, ali mnogi od njih, naročito mladi poljoprivrednici i mlada preduzeća, nemaju mogućnost dobijanja bankarskih kredita usled nepostojanja kreditne istorije. Doprinos poljoprivrednog sektora BDP-u Srbije je takođe drugi po veličini među privrednim sektorima u zemlji.\nUtoliko će se savetodavne usluge IFC-ja fokusirati na pomaganje Opportunity banci da digitalizuje svoje usluge u cilju poboljšavanja efikasnosti i omogućavanja pristupa novim klijentima.\n„Mikro i mali preduzetnici i poljoprivrednici su često isključeni iz bankarskog sektora, zbog toga što nemaju sredstva obezbeđenja ili kreditnu istoriju, ili se smatra da su njihove poslovne aktivnosti na suviše niskom nivou u odnosu na visoke transakcione troškove kredita,” rekao je Vladimir Vukotić, generalni direktor Opportunity banke. „Kredit i savetodavne usluge IFC-ja će nam pomoći da reafirmišemo našu dugoročnu posvećenost podržavanju ovog segmenta, kako se budemo fokusirali na održivi rast i dalju diverzifikaciju našeg potfolija MMP.”\nNova radna mesta koja se otvaraju u privatnom sektoru su od još veće važnosti u današnje vreme u Srbiji kada je država započela niz reformi državnih preduzeća. Taj proces će nesumnjivo dati veći značaj ulozi koju MMP i mali poljoprivrednici mogu da igraju u stvaranju radnih mesta.\n„Ovo je prvi kredit IFC-ja denominiran u srpskim dinarima, čime se za korisnika eliminišu kursni rizici,” rekao je Tomas Lubek, regionalni menadžer IFC-ja za Centralnu i Jugoistočnu Evropu. “Kredit IFC-ja će pomoći da se proširi poslovanje Opportunity banke i da se povećaju finansijske mogućnosti za lokalne poljoprivrednike i manja preduzeća, dok će angažovanje IFC-ja u vidu savetodavnih usluga pomoći banci da počne da digitalizuje svoje poslovanje, u skladu sa međunarodnim najboljim praksama.”\nIFC, članica Grupe Svetske banke, najveća je razvojna institucija na svetu koja je usmerena ka privatnom sektoru na tržištima u usponu. Sarađujući sa preko 2.000 preduzeća širom sveta, koristimo svoj kapital, stručno znanje i uticaj da bismo stvarali tržišta i prilike u najzahtevnijim regionima sveta. Tokom finansijske 2017. godine obezbedili smo dugoročno finansiranje u rekordnom iznosu od 19,3 milijarde dolara za zemlje u razvoju, koristeći snagu privatnog sektora u borbi protiv siromaštva i unapređenju zajedničkog prosperiteta. Dodatne informacije su dostupne na adresi www.ifc.org


TC - Turnir\nTC-TURNIR deci nudi potpuno uživanje u igri\nŠTA JE TC – TURNIR ?\nMnogo je turnira širom regiona koji okupljaju sve zainteresovane škole fudbala. Svi oni se razlikuju po kvalitetu, nivou organizacije, sistemu takmičenja, propozicijama itd...\nMnogi od njih se ne realizuju onako kako bi to trebalo da bude kada je namenjeno deci, velika većina njih liči na turnire za odrasle. TC ima želju da ponudi novi model organizacije turnira, koji je prilagođen deci.\nTC-TURNIR deci nudi potpuno uživanje u igri, sa smanjenim značajem postizanja krajnjeg takmičarskog rezultata a većoj usmerenosti na razvoj individualnih kvaliteta i poboljšanja timske igre. TC-TURNIR nudi mogućnost menjanja ili čak izbora protivnika a pobednika utvrđuju sami učesnici turnira. Sistem takmičenja i propozicije su isključivo u skladu sa pravilima rada i takmičenja mlađih fudbalskih selekcija, poštujući osobenosti različitih starosnih kategorija. TURNIRI se održavaju više puta tokom godine na različitim lokacijama.\nUčesnici TURNIRA mogu da budu škole fudala ali i školske sekcije ili ekipe formirane na druge načine. Timovi se formiraju u posebnim starosnim kategorijama, prema zahtevima i propisima koje objavi TC.


Svaki posao gotovo neminovno podrazumeva i stresne situacije ili čak duže vremenske periode u kojima će nivo stresa biti povišen. Ovo važi i za zaposlene i za vlasnike biznisa koji imaju dodatnu odgovornost da se postaraju da, čak i u periodima kada trpe ekstreman stres, njihovi zaposleni ne budu ugroženi ili pod takvim pritiskom koji ih može blokirati i umanjiti njihovu produktivnost.\nSituacija sa poslovnim, ali i celokupnim životnim stresom, poprimila je ekstremne razmere za vreme pandemije koja nas je zadesila. Tokom prethodnih meseci (a verovatno i tokom narednih) prinuđeni smo da pronađemo nove načine i taktike za borbu protiv pritiska koji trpimo.Bilo bi dobro da ih primenjujemo u svakoj sličnoj situaciji na poslu koja može dovesti do iscrpljenosti, nefunkcionalnosti i konačnog izgaranja.\nUkoliko ste u prilici, pronađite psihoterapeuta\nNa Zapadu je ovo prilično uobičajeno, a čini se da se, posebno među pripadnicima mlađih generacija, sve više ljudi i u našoj zemlji okreće terapeutima kako bi razrešili svoje ključne probleme i naučili mehanizme ponašanja koji im mogu pomoći da se suoče sa izazovnim i zahtevnim situacijama.\nPopišite uzroke stresa i moguća rešenja\nTerapeut bi vam verovatno preporučio da isto učinite, ali i bez njega, ovo je uvek dobar potez. Kada stavite svoje brige na papir i izlistate šta možete da uradite povodom njih, bićete u prilici da objektivnije sagledate problem. Takođe, moći ćete i objektivno da uočite ukoliko je nešto van vaše moći i da se fokusirate na ono nad čim imate kontrolu.\nOtvoreno komunicirajte sa zaposlenima\nStres uzrokovan poslom nije samo vaš problem. Sa jedne strane, vašu nervozu verovatno osećaju i zaposleni, a sa druge, verovatno je da se i oni osećaju slično. Otvorena komunikacija može pomoći da pronađete rešenje, a korisna je čak i onda kada moraju da uslede drastične mere (poput prekida radnog odnosa), jer ćete tako zaposlenom dati upozorenje i više vremena da se snađe.\nAngažujte savetnike i stručnjake\nNiko nije u stanju da na sve izazove odgovori sam, a često se desi da onaj ko aktivno učestvuje u situaciji ne može da prepozna šta je zapravo glavni problem sa kojim se suočava. Stručnjaci vam mogu pomoći svojim objektivnim uvidima, ali i unaprediti ili revidirati postojeće planove za dalje poslovanje.\nNapravite balans između života i posla\nZvuči nemoguće, jer krizna situacija zahteva dodatnu posvećenost, ali ukoliko ne uspete da izbalansirate ova dva segmenta, lako možete sebe dovesti do izgaranja na poslu, a tada više nećete biti u stanju da adekvatno odgovorite na krizu i budete produktivni.


JISA INFO 01/2008\nIz sadržaja 1/08 izdvajamo\nAllied Telesis izdržao test vremena\nZaključujući obeležavanje svoje dvadesetogodišnjice Allied Telesis je 1. februara 2008. održao konferenciju za novinare iz medijskih kuća centralne i istočne Evrope u luksuznom hotelu Vila Sol letovališta Vilamoura dvadesetak kilometara zapadno od grada Faro, na samom jugu Portugala. Na konferenciji je predstavio svoju novu poslovnu strategiju i nove proizvode.\nNova pogonska snaga Železnice Srbije\nPoslednjeg dana januara posetili smo Železnice Srbije. Razloga za ovu posetu je bilo više a neposredni povod je činjenica da je u ovo javno preduzeće posle deset godina stigao novi moćan centralni računar – IBM System z9.\nBlic i Banca Intesa dodelili nagradu najboljem preduzetniku u 2007. godini\nDnevni list “Blic” i Banca Intesa su dodeljujući po prvi put nagradu „Blic preduzetnik“ na svečanoj ceromoniji kojoj su prisustvovali brojni gosti iz privrednog i javnog života, kao i predstavnici medija ozvaničili završetak akcije za izbor najboljeg preduzetnika u Srbiji za 2007. godinu iz sektora malih i srednjih preduzeća.\nECDL - podrška uspešnom poslovanju\nNovi ekonomski tokovi i globalizacija na svetskom tržištu zahtevaju od savremenih kompanija ulaganja u informacione tehnologije ali i u informatičko obrazovanje zaposlenih. Naravno da će povraćaj uloženih sredstava u opremu u velikoj meri zavisiti i od informatičkih veština zaposlenih i njihove sposobnosti da iskoriste prednosti koje pružaju informacione tehnologije\nSvetski lideri iz oblasti mobilnih komunikacija i oni koji to žele da postanu okupili su se i ove godine na najvećem godišnjem skupu u Barseloni. Mobile World Congress 2008, održan od 11 do 14. februara, najznačajnija je manifestacija u svetu mobilnih komunikacija.\nWiMAX - potencijalno najbrža i najisplativija alternativa konekcije i komunikacije\nDve trećine svetskog stanovništva živi u zemljama sa ekonomijom u razvoju gde su standardi u zdravstvu, obrazovanju i u domenu ličnih prihoda ispod standarda ljudi u razvijenim zemljama.\nCisco® Security Monitoring, Analysis, and Response System (CS MARS) je sveobuhvatno hardversko sigurnosno rešenje koje omogućava neprevaziđen nivo nadzora i kontrole nad primenjenim sigurnosnim merama u mreži korisnika. Uloga CS MARS uređaja u mreži korisnika leži u identifikovanju, proceni rizika, i uklanjanju sigurnosnih pretnji.\nSAP: Poslovno rešenje za srpsko tržište\nNajnovija vest, koja je uz to i dobra vest, stigla nam je sredinom februara iz lokalne kancelarije SAP West Balkans – SAP je odlučio da proizvod Business All-in-One maksimalno približi i srpskom tržištu. Da vas podsetimo, radi se o proverenim poslovnim rešenjima koja obezbeđuju široko pokrivanje poslovnih procesa i temeljnu funkcionalnost specifičnu za datu industrijsku granu, a uz to omogućavaju da se optimiziraju svi aspekti poslovanja pomoću najboljih rešenja industrijskih lidera.\nPRVIH STO DANA U POŠTI\nNa sednici Vlade Republike Srbije održanoj 1. novembra 2007 godine, Goran Ćirić, diplomirani inženjer elektronike, imenovan je za generalnog direktora Javnog preduzeća PTT saobraćaja „Srbija”. Prošlo je sto dana od tada do momenta kada smo razgovarali sa njim.\nNovi finansijski back office za Dunav osiguranje zasnovan na MySAP ERP 6.0\nSiemens IT Solutions and Services ponudio je novo sistemsko integrisano finansijsko back office rešenje zasnovano na mySAP ERP. MySAP ERP je vodeće ERP rešenje i već je u upotrebi u bankama, osiguravajućim društvima i ostalim finansijskim institucijama širom sveta.\nSiemens IT solutions and services: Imamo pravi tim za SAP\nRazgovor s Dejanom Đurovićem, rukovodiocem profesionalnih usluga kompanije Siemens IT solutions and services d.o.o, zakazali smo na svečanoj večeri koju je ova firma organizovala pred Novu godinu kako bi sa svojim partnerima i odabranim gostima obeležila kraj još jedne uspešne poslovne godine. Žamor tri stotine zvanica i muzika uz koju se jelo, pilo i igralo nisu bili pogodna zvučna zavesa za intervjuisanje, ali je zato par dana kasnije atmosfera u Dejanovoj kancelariji i u prezentacionoj sali bila ona prava.\nDržavna Lutrija Srbije u digitalnom svetu\nDržavna Lutrija Srbije na prvi pogled ne deluje kao IT kompanije. Svojom delatnošću još manje na to asocira. Ali, kada smo otišli da posetimo ovu firmu i porazgovaramo sa njima o primeni računara u njihovoj delatnosti, došli smo do zaključka da je ova firme najpre IT kompanija.\nJOŠ JEDNA USPEŠNA POSLOVNA GODINA\nPexim Solutions i ProCredit banka zajedno na putu uspeha\nVeć tradicionalno u ovom periodu objavljujemo poslovne rezultate upsešnih domaćih kompanija u prethodnoj godini, i njihove planove za predstoječi period. Pexim Solutions i ProCredit banka već dugo imaju uspešnu poslovnu saradnju i u nekoliko navrata predstavljali smo neke od projekata i poslovne uspehe. U prijateljskom razgovoru u prostorijama kompanije Pexim Solutions, jednoj od vodećih IT kompanija na bankarskom tržištu Srbije, Jelena Bratić, Banking Service Centers menadžer i Marko Živadinović, E-banking Unit supervisor u ProCredit banci, ukratko su nam prezentovali uspehe u 2007 godini i planove za 2008.\nInstitut za onkologiju Vojvodine zakoračio u zdravstvo 21. veka\nIntegrisani bolničko-poslovni informacioni sistem Instituta za onkologiju Vojvodine osvojio je priznanje Diskobolos 2007 u kategoriji zdravsto jer je, kako je u obrazloženju navedeno, „prilagođen decentralističkom pristupu uslugama zdravstvene zaštite i centralističkom usmeravanju informacija tako da na najefektivniji način zadovoljava zdravstvene potrebe stanovništva“.\nINTEGRISANI BOLNIČKO-POSLOVNI INFORMACIONI SISTEM INSTITUTA ZA ONKOLOGIJU VOJVODINE\nSloženost zdravstvenog sistema proizilazi iz njegove vertikalne i horizontalne organizacione strukture, demografskih i socijalnih faktora, heterogenosti organizacionih delova u kliničkom, logističkom i organizacionom smislu i geografske razuđenosti. Ovakva složenost uslovljava s jedne strane decentralistički pristup uslugama zdravstvene zaštite (primarna zdravstvena zaštita, sekundarna i tercijarna zdravstvena zaštita, kućna nega, porodični lekar), i centralističko usmeravanje informacija tako da na najefektivniji način budu zadovoljene zdravstvene potrebe stanovništva celokupne teritorije bez ograničenja\nNPS: Budžetiranje u Microsoft Dynamics AX\nIzraz „ERP rešenje“ nije nov termin. ’Odomaćio’ se u poslednjih nekoliko godina. Mnogi su skloni da o ERP-u diskutuju, da iznose svoja ’stručna’ mišljenja, prave ’poređenja’, dele savete... Iako je tema prilično ’in’ u mnogim kuloarima i krugovima, istinskih poznavalaca, onih koji su stvarno u stanju da uoče razliku među brojnim rešenjima prisutnim na tržištu, razvrstaju ih prema mogućnostima, ciljnim grupama, koristima i prednostima, kvalitetu... je malo\nNa prvoj liniji reforme administracije\nAgencija za privredne registre (APR) osnovana je 2004. godine kao jedinstvena institucija, u čijoj je nadležnosti vođenje privrednih registara od značaja za sveukupni privredni život Srbije. Vođenjem registara kao jedinstvenih elektronskih javnih baza podataka stvoreni su uslovi za postizanje veće pravne sigurnosti, veće investicije i stvaranje povoljnijeg privrednog ambijenta u Srbiji.\nTelegroup i Motorola\nPoslovni partneri Američka kompanija Motorola, svetski lider u oblasti telekomunikacija, i Telegroup d.o.o. Beograd potpisali su 8. februara ekskluzivan ugovor o poslovnoj saradnji, kojim je ova beogradska kompanija postala jedini zvanični distributer ovog proizvođača na polju bežične širokopojasne opreme i radio stanica na teritoriji Srbije.\nIZMEĐU DVA CEBITA\nKompanija General Ekonomik jedna je od malobrojnih domaćih firmi koje izlažu na najvećem IT sajmu – Cebit, koji se svake godine održava u Hanoveru, u Nemačkoj. Ove godine, Geneko će biti prisutan po treći put kao izlagač sa svojim proizvodima, i to je bio jedan od povoda za ovaj razgovor. Domaćin nam je bio Dragan Marković, izvršni direktor kompanije General Ekonomik.\nECDL za mala i srednja preduzeća\nKompanija GRAPPOLO, dobitnik Diskobolos priznanja za Informacioni Sistem Partner od ove godine postao je i novi ECDL Testni Centar specijalizovan za poslove edukacije i testiranja informatičkog obrazovanja u malim i srednjim preduzećima.\nŠPICA - Mobilno računarstvo u funkciji poboljšanja prodaje\nReklo bi se da je vreme kupovine po niskim cenama na buvljacima i pijacama prošlo. Veliki trgovinski lanci zauzimaju vodeću poziciju u maloprodaji. Na opšte zadovoljstvo kupaca, broj trgovačkih kuća je sve veći. Konkurencija raste. Posledice toga jesu da se kupac pri odlučivanju gde će ići u ‘nedeljnu nabavku’, više ne rukovodi samo niskom cenom, već i kvalitetom ponude i usluge.\nOSETITE SE SIGURNO\nOTP banka je obezbedila neprekidan rad IT centra Izgradnjom pouzdane infrastrukture.\nNeprekidan rad IT aplikacija predstavlja osnovu rada bankarskih sistema. Kao preduslov tome je dobra i pouzdana IT infrastruktura. Kakav je sistem implementiran u OTP banci u Novom Sadu govori nam Saša Bumbaroski.\nTelsey S.p.A je italijanska kompanija koja se bavi razvojem i proizvodnjom TriplePlay rešenja, Access Gateway-a i Set-Top-Box-ova za IP Televiziju kao i proizvodnjom Switch-eva i Media Convertora za Enterprise tržište. Telsey je dominantni snabdevač opreme za IPTV i broadband za velike evropske telekomunikacione kompanije, kao što su Telekom Italije, Fastweb, Tiscali, Tele2, Lyse, Telekom Austrije itd.\nUVOĐENJE TELEKONFERENCIJSKIH SISTEMA U POSLEDIPLOMSKU NASTAVU NA MEDICINSKIM FAKULTETIMA U BEOGRADU I NIŠU\nNa Institutu za kardiovaskularne bolesti, Kliničkog centra Srbije, krajem januara meseca ove godine odrzana je konferencija sa temom Uvođenje telekonferencijskih sistema u poslediplomsku nastavu na medicinskim fakultetima u Beogradu i Nišu.


30-07-2020 | 11:17 | Autor/Izvor: Naxi media-Centar za promociju nauke PR\nCentar za promociju nauke, petu godinu zaredom, predstavlja aktivnosti na spoju nauke i umetnosti kroz art+science lab. Ovogodišnji program predstaviće publici radove domaćih umetnika i transdiciplinarnih projektnih timova koji se bave širokom oblašću veštačke inteligencije. Pored izložbe, art+science lab ponudiće i jedinstvene edukativne sadržaje i bogat prateći program. Međunarodni karakter se ovaj put ostvaruje kroz zajedničke programe sa dve relevantne, partnerske manifestacije. U pitanju su konferencija ESOF (EuroScience Open Forum) u Trstu i Festival Ars elektronika u Lincu. Beogradski deo manifestacije će se, od 1. do 14. septembra, održati u Кulturnom centru Magacin, Francuskom institutu i Naučnom klubu Centra za promociju nauke.\nКao i svake godine centralno mesto na izložbi pripada pobedničkom radu nacionalne AI Lab selekcije. Кroz projekat Digital Prayer, koristeći tehnike mašinskog učenja, mlada umetnica Кristina Tica uspostavlja vezu između kanonske strukture pravoslavne ikone i slike koja je veštački generisana pomoću računarskog programa. Na osnovu baze podataka sa više hiljada digitalnih reprodukcija pravoslavnih ikona, program uči da stvara potpuno novu sliku, sa konačnim vizuelnim izlazom koji stvara AI ikonu 21. veka. Naučni mentor projekta je dr Miloš Milovanović, sa Matematičkog instituta Srpske akademije nauka i umetnosti.\nTokom prve nedelje manifestacije program je povezan sa konferencijom ESOF u Trstu koji, kao grad domaćin, nosi laskavu titulu Evropskog grada nauke za 2020. U pitanju je deveto izdanje događaja koji povezuje vodeće naučnike, mlade istraživače, naučne komunikatore, poslovne ljude i kreatore naučnih politika. Pored učešća u naučnim programima konferencije, Centar za promociju nauke učestvuje i u pratećem festivalu, Science in the City, u okviru izložbe Both Ways: Art & Science from Central and Eastern Europe. Кroz ovaj regionalni pregled savremene evropske umetnosti timovi umetnika i naučnika iz Srbije su uključeni u tršćansku izložbu, dok će izložba u Beogradu biti deo zajedničke virtuelne postavke. Selekciju iz Srbije Centar realizuje u saradnji sa našom poznatom kustoskinjom dr Majom Ćirić.\nZajednički virtuelni program se razvija i sa Festivalom Ars elektronika iz Linca, najznačajnijom globalnom tačkom kada je u pitanju interdisciplinarno povezivanje nauke, umetnosti i novih tehnologija. Nakon prošlogodišnjeg jubilarnog, četrdesetog izdanja festivala, koje je okupilo najveći broj umetnika i stručnjaka iz čitavog sveta, Festival će ove godine imati svedene fizičke događaje. Najveći deo sadržaja realizuje se u virtuelnom prostoru, povezujući brojne svetske lokacije i partnere od 9. do 13. septembra. Кao dugogodišnji partneri i saradnici, Centar će se publici Festivala predstaviti kroz Ars Electronica Garden Belgrade.\nManifestacija art+science lab deo je programskih aktivnosti Centra u okviru projekta Evropska laboratorija veštačke inteligencije (European ARTificial Intelligence Lab − AI Lab), finansiranog kroz EU program Кreativna Evropa. AI Lab okuplja 13 raznovrsnih institucija koje se bave vezama između umetnosti, tehnologije i društva. Pokretanjem dijaloga i iniciranjem interdisciplinarnih saradnji, otvaraju se brojne teme koje generiše veštačka inteligencija i analizira budućnost zasnovana na ovoj supertehnologiji. Projekat se ne zadržava na tehnološkim aspektima, već uzima u obzir i tumači kulturne, filozofske, etičke, psihološke i duhovne aspekte promena koje AI nesumnjivo donosi.\nTagovi: nauka umetnost centar za promociju nauke Art+Science naucno-popularni programi


OGLASIO SE DODIK: Icko je SPODOBA koja se odavno UPOKOJILA! | Happy BSC portal\nSrpski član i predsedavajući Predsedništva BiH Milorad Dodik poručio je da je visoki predstavnik u BiH Valentin Incko "upokojen" i politički i moralno.\n- Zamolićemo Rusiju i Kinu i druge da u Savetu bezbednosti ne potvrde imenovanje novog visokog predstavnika, jer ako ova zemlja nakon 25 godina ne može da funkcioniše, onda to nije do nas, nego do onih koji hoće takvu BiH - rekao je Dodik novinarima u Banjaluci.\nOn je istakao da je protiv BiH koju pravi međunarodni faktor, pre svega Amerika i EU zajedno na čelu sa Inckom, te da podržava samo onu koja je u skladu sa Dejtonskim mirovnim sporazumom i Ustavom BiH, što je, smatra, očigledno problem međunarodnoj zajednici.\n- I oni to, zamislite, nazivaju antidejtonskim ponašanjem Milorada Dodika, koji podržava Dejton, a najveći njegov kršitelj, međunarodna zajednica i visoki predstavnici, oni su bajni darodavci ovdje i mi treba da aplaudiramo takvim tipovima, sa lošim namerama prema Srpskoj i srpskom narodu - rekao je Dodik novinarima u Banjaluci.\nDodik je istakao da nema ništa novo u tome što Incko u svom izveštaju Savjtu bezbednosti UN kritikuje njegove izjave, a ne bavi se i retorikama nekih drugih funkcionera.\n- Sam izveštaj govori da on ne treba tu da bude i sam je potvrdio da je nesposoban i upokojen i da ne znači ništa, sem što se nekada pojavi pred Savetom bezbednosti, da bi klevetao i omalovažavao institucije BiH, prije svega entiteta - rekao je Dodik.\nOn je ponovio da Incko u izveštaju ništa novo nije rekao, te napomenuo da je i Republika Srpska dostavila svoj izveštaj, koji treba čitati.\n- Mi predstavljamo građane, a ne oni. Imamo pravo na naše političke stavove, a odričem bilo kakav legitimitet da američki ili evropski ambasador, a naročito Incko, predstavljaju građane BiH - rekao je Dodik.\n- Mi koji smo dobili glasove tih građana smo kao neki zli momci koji zaslužuju da stalno budu kritikovani, pa i na najvišem mestu - u Savetu bezbednosti - rekao je Dodik.\nOn je naglasio da je Incko upokojen i politički, ali i moralno gledano, "da je spodoba" koja je uspela da uporedi Republiku Srpsku sa ustaškim režimom, onim režimom koji je samo u Jasenovcu pobio 500.000 Srba, čije stradanje se obeležava narednog vikenda.\n- Takav čovek ovdje ne može da ima nikakav autoritet i on to mora da zna. To sam govorio na panelu u okviru zasedanja UN, a očigledno da ga je to pogodilo, pa sada pokušava da nešto vrati - rekao je Dodik.\n- Da se manemo ovih stranaca u vidu EU, Amerike, a pogotovo Britanije. Imamo priliku da slušamo britanskog ambasadora koji će reći da Bih treba da ide ka EU, a njegova zemlja je pre tri meseca izašla iz EU i sada nama preporučuje ono što on nije hteo. To govori o licemerju koje ovde vlada - rekao je Dodik.


Na mitingu u Banjaluci pretnje smrću Visokom predstavniku, stigle osude iz Sarajeva\nBeta 20. aprila 2022. 22:00\nBošnjački zvaničnici su večeras osudili pretnje smrću Visokom predstavniku u BiH Kristijanu Šmitu.\nRegionalna televizija N1 objavila je snimak na kojem se vidi i čuje da je grupa harmonikaša na današnjem mitingu u Banjaluci pevala: „O moj Šmite, ne kači se s nama, ubiće te lole medju nama“.\nHarmonikaši su stojali ispred srpskog člana Predsedništva BiH Milorada Dodika i predsednice Republike Srpske Željke Cvijanović koji su sa smehom pratili tu pesmu.\nPredsedavajući Predsedništva Bosne i Hercegovine Šefik Džaferović osudio je pretnje smrću Visokom predstavniku Kristijanu Šmitu, ocenivši da su one još skandaloznije, jer su upućene u neposrednom prisustvu člana Predsedništva BiH.\n„Najsnažnije osudjujem pretnje smrću koje su na današnjem političkom skupu SNSD-a izrečene Visokom predstavniku u Bosni i Hercegovini“, naveo je Džaferović.\nOn je pozvao policijske agencije da privedu i procesuiraju osobe koje su izrekla pretnje smrću Visokom predstavniku.\nMinistarka spoljnih poslova BiH Bisera Turković takodje je osudila pretnje smrću Šmitu: „Šokantne poruke s demonstracija u Banjaluci. Apsolutno su neprihvatljive pretnje Visokom predstavniku“ – napisala je ona na Fejsbuku i dodala da je „krajnje vreme da se zaustavi opasna radikalizacija BiH i regiona po matrici iz Ukrajine“.\nU Banjaluci je danas održan skup nazvan „Sloboda“ koji je formalno organizovala Boračka organizacija Republike Srpske (BORS) povodom odluke Visokog predstavnika da poništi Zakon o nepokretnoj imovini RS. Skupu su prisustvali najviši funkcioneri SNSD-a i vladajuće koalicije.